Eynicinsli Seksual Aktlar və Homoseksuallıq: Diskursiv Fərqlər\nUzun illərdir ki, seksuallıq haqqında bir-birini inkar edən müzakirələr hələ də davam edir. Tərəflərdən biri – essensializm homoseksuallığın doğuşdan gələn insani xüsusiyyət, psixoloji, bioloji və genetik faktorlardan asılı olduğunu, post-strukturalizm isə homoseksuallığın sosial və mədəni faktorlardan, eləcə də ətraf mühitdən asılı olduğunu iddia edir.\nHomoseksuallıq hal deyil\nHomoseksuallğın bir hal – yəni doğuşdan yaranmış, “dərin köklü”, və ya ən azından insanın xasiyyətinə əsaslanan bir hal kimi konsepsiya halına gətirilməsi onun səbəblərinin öyrənilməsi ehtiyacından doğmuşdur. Yəni müxtəlif tədqiqatçılar, xüsusən, psixoterapiya və psixoanaliz sahələrini tədqiq edənlər homoseksuallığın səbəblərini öyrənərkən onu bir hal kimi öyrənməyə çalışıblar. Hazırda da, bu halın anadangəlmə və ya qazanılmış, yəni uşaq vaxtı bir insanın yaşadığı travma, zorlanma və s. nəticəsində sonradan qazanılmış bir hal olması barədə çoxlu müzakirələr var. Mary McIntosh qeyd edir ki, bu tip araşdırmaların ilkin mərhələsində tədqiqatçılar adətən, üzərində işləmək və araşdırmaq üçün “homoseksual” nümunəsi axtarışına çıxırdı.1 Məsələn, əgər araşdırmanın mövzusu şəkərli diabet xəstəliyi idisə, onda diabet xəstələri nümunə olaraq axtarılırdı (McIntosh, 1968). Bunun üçün isə təbii ki, əvvəlcədən diaqnoz qoyulmalı və bu halın simptomları müəyyən olunmalı idi. Məsələn, Irving Bieber (1965) özünün Kişi Homoseksuallığının Kliniki Aspektləri essesində homoseksuallığın tərifini verərkən bunları qeyd edir:\n.. Əgər xəstələrin açıq-aşkar homoseksual davranışları yoxdursa, onlara homoseksual diaqnozu qoymuram. Eyni zamanda, heteroseksual davranışı olanlara biseksual diaqnozu qoyulur. Təsadüfi təcrübələr diaqnoza əsas verməsə də, yetkinlik dövründə təkrarlanan vaxtaşırı və ya davamlı homoseksual hərəkətlər birinin homoseksual olduğunu müəyyənləşdirir.\nEssensializm və homoseksuallıq\nEssensialist yanaşmada homoseksuallıq atributlar dəsti kimi təqdim olunur. Onun doğuşdan əvvəl bilindiyi, qardaşların doğuş sırasına 2 görə “gey genlərin” olduğu və ya seksuallığın psixoloji və bioloji bir xüsisiyyət olduğu qeyd edilir (Wilson and Rahman, 2008). Atributlar dəsti dedikdə əsasən, azğınlıq, bütün eynicinslilərlə yatmaq istəyi, cəmiyyətin normalarından kənar həyat tərzi yaşamaq istəyi nəzərdə tutulur.\nEssensialistlər adətən özlərini realist, innatist və konstitusiyalist deyə adlandırırlar. Onlar bilik və təcrübələrin aşkar edildiyinə, sıxışdırıldığına və bərpa olunduğuna inanır. Başqa sözlə, essensialistlər iddia edirlər ki, homoseksuallıq həmişə olub. Yəni “gey genlərinin” varlığı homoseksuallığın mədəniyyətlərarası, transmilli olmasına və tarix boyu mövcudluğuna dair bir sübutdur. O, tarix boyu bəzən repressiyaya məruz qalıb, bəzən isə bərpa olunub. Onlar hesab edir ki, insanın seksuallığı bir neçə məhdud diskursun – xüsusilə din və qanunların mövzusu olsa da, onun bədəni seksual istəyin birbaşa vasitəçisidir, sosial və ya mədəni diskursdan asılı olmayaraq fəaliyyət göstərir və şəxsi istəyin – seksual istəyin əsas müəyyənedicisidir. Mühit və dövrdən asılı olmayaraq, insanda homoseksuallıq ya mövcuddur, ya da deyil. Bu homoseksual istək isə insan bədəninin istehsal etdiyi bir nəsnədir.\nHomoseksuallığa essensialist yanaşma əsasən qoruma (müdafiə) xarakteri daşıyır və onu bir hal kimi konsepsiyalaşdırır. Bu halı Azərbaycan kimi cəmiyyətlərdə azğınlıq kimi çərçivələmək mümkündür. Çünki homoseksuallıq anormal, azğın və milli-mənəvi dəyərlərə ziddi bir hal kimi görülür. Bu konsepsiya və onun dəstəklədiyi davranış homoseksuallığın 3 qınanıldığı bütün cəmiyyətlərdə sosial nəzarət kimi fəaliyyət göstərir. Bu konsepsiya ilk növbədə insana icazə verilən və icazə verilməyən davranışlar arasında açıq-aydın, ictimailəşdirilmiş və hər kəs tərəfindən bilinən sərhəd çəkməyə kömək edir. Başqa sözlə desək, insanların rahat şəkildə azğın davranışlara meyl etməsinin qarşısını alır.\nHomofobiyanın, yəni sosial nəzarət mexanizmlərinin güclü olduğu ölkələrdə azğınlığın – homoseksuallığın damğalanması onları digər insanlardan təcrid edərək normal və anormal ikilisi formalaşdırır. Ən əsası isə, homoseksualların azğın hərəkətləri və bu hərəkətlərə qazandırdıqları özünü-bəraətlər yalnız dar qrup içərisində müzakirə olunur. 4 Homoseksualların (və ya LGBTIQ+lərin) bu azğın və nifrət olunan rolu insanlar tərəfindən cəzalandırılır. Bu cəzalandırma eynilə, cəmiyyətin qanuna tabe olmasını təmin etmək üçün bəzi cinayətkarlara göstərilən rəftar kimi görünür. Məsələn, 2017-ci ildəki LGBTİQ+ ovu zamanı istifadə olunan ritorika və diskurs da icmanı cəzalandırmaq və cəmiyyətin böyük əksəriyyətini xəstəliklərdən qoruyaraq “təmiz” saxlamaq idi (Minority, 2019)\nPost-strukturalizm və homoseksuallıq\nKarlov Universitetinin siyasi elm bölməsinin doktorantura tələbəsi Bəhruz Səmədov “Diskurs nəzəriyyəsi və siyasi analizə giriş” (2020) tərcüməsinə girişdə iddia edir ki, post-strukturalist nəzəriyyələr Azərbaycan kontekstinə yaddır və onlara əsaslanan hər hansı bir fikir və ya tədqiqat adətən ölkə ictimaiyyəti üçün qəbuledilməz görünür. Halbuki, bu nəzəriyyələrin tətbiqi Azərbaycanda mövcud olan həm siyasi, həm sosial, həm də mədəni məsələləri daha yaxşı anlamağımıza yardımçı ola bilər.\nBelə ki, homoseksuallıq da daxil olmaqla, istənilən sosial və siyasi məsələləri analiz edərkən, diskursiv metodların geniş tətbiq olunması ilə 1) sosial qrupların davranışını, 2) sosial və siyasi proseslərdə iştirakını, 3)kimliklərin sosial və siyasi konstruksiyasını, 4) mübarizə və ya adaptasiya növlərini, 5) dövlətlərin həmin sosial qruplar üzərində formalaşan siyasətini və onun tətbiqini, 6)sosial və siyasi institutların yaranması və ləğv olunmasını müəyyən etmək mümkündür.\nBu səbəbdən də, homoseksuallığı öyrənərkən diskursiv analizin tətbiq olunması vacib metodlardan biridir. Post-strukturalistlər iddia edir ki, yuxarıda essensialistlərin də qəbul etdiyi kimi, homoseksuallıq bir neçə diskursun mövzusudur. Məsələn, Michel Foucault 5 iddia edir ki, müasir dövr (əsasən 1789-1799 Fransa inqilabından sonrakı dövr) seks və ya seksuallıq haqqında danışmağa imkan vermirdi. Buna baxmayaraq, həmin dövrü araşdırarkan seks diskursunun “partlayışını” görmək mümkündür. Bu diskurs kodlaşdırılmış dilin yaranmasında, bu cür mövzuların harada və kimlər arasında danışıla biləcəyini məhdudlaşdırmasında özünü göstərir (Fouccalt, 1990). Müasir dövr institutlaşmış diskursların – qanunlar, dinin dövlətdən ayrılması, medikalizasiya – çoxalması dövrü kimi qeyd olunur. Həmin dövrdən başlayaraq istək diskursa çevrilir, homoseksuallıq artıq adi bir istək deyil, diskursa daxil olur – qanunlar homoseksuallığı qadağan edir, cəzalar təyin olunur, tibb elmi onun müalicəsinə başlayır və s. Başqa sözlə, homoseksuallıq dövlətin biosiyasətinin 6 bir hissəsi olur. Əvvəllər eynicinsli seksual aktlar bir istək hesab olunurdusa da bunu idarə və nəzarət edən qurumlar yox idi. Bu səbəbdəndir ki, müasir dövrdən əvvəlki yaşanan eynicinsli seksual aktları, gender performanslarını (baçça, mütrüb və s.) kuir nəzəriyyə daxilində araşdırmaq daha məqsədəuyğundur.\nHomoseksuallıq diskursunun yaranması (seksual) istəyin yerini dəyişərək onun müzakirəsini intensivləşdirdi və yenidən istiqamətləndirdi. 18-ci əsrdən başlayaraq Qərbin iqtidar texnikaları, xüsusilə də Xristianlıq və dövlət əhalini iqtisadi və sosial bir problem kimi öyrənməyə başlamışdır. Foucault-un iddialarına görə, əhalinin bu iqtisadi və siyasi problem kimi təqdim olunmasının mərkəzində seks (seksuallıq) dururdu. Həmin dövrdən başlayaraq iqtidar artıq əhalinin doğum sayını, hansı yaşda evlənə biləcəyini müəyyən etməyə, seksual münasibətlərin tənzimlənməsinə, qadağaların tətbiqinə, ailə həyatı və modelləşməsinə və s. bu kimi sekslə (seksuallıqla) əlaqəli olan mövzuları analiz edilməsini zəruri addım hesab edirdi (Fouccault, 1990). Əlbəttə ki, iqtidarın bu tip analizlərinin nəticəsi olaraq homoseksuallıq da yeni bir kateqoriya kimi analiz olunmağa başladı və tibbi və hüquqi diskursun bir hissəsinə çevrildi.Bu səbəbdən də, bəzi tətqiqatçıların homoseksuallığın 18-ci əsrdə almanlar tərəfindən “kəşf olunduğunu” iddia edirlər. Belə ki, Octave Mirbeau (1907) qeyd edir ki:\nOnlar (almanlar) dünyanın digər yerlərindən fərqli olaraq sadəcə oğlanbazolmaqlarından məmnun deyillər.7 Onlar homoseksuallığı icad etməlidirlər. Elm özünə hardan gedib niş tapır, Tanrım? Onlar oğlanbazlığı epikrafiya elmi kimi öyrənirlər…\nƏlbəttə ki, Avropanın şəhərləşməsi və kosmopolitləşməsi müxtəlif seksual azlıqların ortaya çıxmasında xüsusi rol oynayıb. 18-ci əsrdən başlayaraq London, Berlin və Stokholm kimi şəhərlərdə oğlanbazların toplaşdığı barlar, klublar, kişi fahişəxanaları formalaşır. Məsələn, Londonda bu tip yerlərə “molly houses” 8 deyirdilər. Əgər Foucault-un ünvanladığı konseptual transformasiyanı – istəyin diskursa çevrilməsini nəzərə alsaq, homoseksuallığı xarakterizə edən əsas mərkəzi (çox güman ki) amili müəyyən etmək olar. Bu amil eynicinsli erotik və seksual aktların bir individualın bioloji və ya psixoloji xüsusiyyəti olmasının başa düşülməsidir. Bununla da, homoseksuallıq seksual kimliyin xarakteri üzərindən müəyyən olunur. Homoseksuallığın təbiət, təlim-tərbiyə, biologiya, ya mədəniyyət, genetika, yoxsa ətraf-mühit tərəfindən idarə olunması sualları ətrafında yeni müzakirələr yaranır.\nSeksin və seksuallığın diskursa çevirilmə texnikası təhlil və təsnifatın iqtidar mexanizmləri tərəfindən dəstəklənərək yayılır. Bu iqtidar mexanizmləri müəyyən iqtisadi, sosial, siyasi və hətta rəqəmsal səbəblərdən dolayı ortaya çıxır və “ictimai maraq” tərəfindən dəstəklənərək ictimai zəruri elan edilir (fərdlər tərəfindən şəxsən rədd edilsə də). Ona görə də, ictimai zəruri olan seks və seksullığı müzakirə etməklə qadağa və sərbəstliklər müəyyən edilir, onlar ictimai xidmət kimi çərçivələnir. Foucault-nun sözləri ilə ifadə etsək, seks və seksuallıq ictimai maraqlara xidmət edilməsi idarə olunur; qanunlar müəyyən edilir, tibbi müdaxilələr tətbiq edilir. İdarə olunan seks və seksuallıq ictimai diskursların nizamını ən yüksək həddə çatdırmaqla nəzarət məsələsinə çevrilir. Seks və seksuallığın diskursiv analizi və onların iqtidar mexanizmləri tərəfindən necə konstruksiya olunduğunu öyrənmək post-strukturalist yanaşmanın əsas mütaliə predmetlərindəndir.;\n1968-ci ildə Mary McIntosh homoseksuallığı sosial konstruksiya kimi təqdim etmiş və onu bir rol kimi araşdırmağı təklif etmişdir. McIntosh iddia edirdi ki, homoseksuallığın bir essensialist hal kimi konsepsiyalaşdırılması etnik mərkəziyyətçi qərəzdən əmələ gəlib və yanlışdır. 9 Onun sözlərinə görə, homoseksuallıq daha çox sosial rol kimi görülməlidir. Çünki antropoloji sübutlar göstərir ki, bu rol heç də hər bir cəmiyyətdə mövcud olmayıb. Mövcud olan cəmiyyətlərdə isə homoseksuallıq heç də müasir Qərb cəmiyyətlərindəki kimi olmayıb. Homoseksuallığın haldan daha çox bir sosial rol kimi görünməsini təklif edən McIntosh “homoseksual” rolunun sadəcə seksual davranışlardan ibarət olmadığını da qeyd edir. “Rol” termininin təqdim olunmasının məqsədi seksual davranışın özü ilə bağlı populyar inancları doğrultmamasıdır. Yəni, homoseksual və heteroseksual haçalanması və onlarla əlaqələndirilən essensialist sosial rollardan fərqli olaraq, seksual davranış formaları diktə edilə bilməz. Məsələn, təkcə biseksuallıq anlayışını qeyd olunan essensialist sosial rollar diskursuna gətirərkən, artıq homo və hetero ikilisi pozulmuş olur. Belə ki, essensizalimə görə homoseksual istəyin “mahiyyəti” axıcı deyil, doğuşdan, anadangəlmə, konstitusional, sabit və qeyri-mütəhərrikdir. Seksual oriyentasiyanın psixologiyası barədə elmi əsaslara görə, essensialistlər “seksual oriyentasiyanın” obyektiv şəkildə mövcud olduğunu; yəni cinsi oriyentasiyanın semantik deyil, taksonomik olduğunu; bunun kişilər üçün bimodal – iki modelli olduğunu (yəni əksər kişilər heteroseksualdır və yalnız kiçik bir azlıq homoseksualdır) və aralıq və ya biseksual örnəklərin yalnız qadınlar arasında mövcud ola biləcəyini iddia edirlər. 10\nMcIntosh-un dediyi rol və davranış arasındakı fərqi belə izah etmək qəribə görünə bilər. Özünün də qeyd etdiyi kimi, rolun tərifini gözləntilərlə bağlı qəbul etmək daha məqsədəuyğundur. Bu gözlətilər həm doğruldula, həm də doğruldulmaya bilər. Belə olan halda, bu fərqləndirmə həm legitim, həm də yararlı olar. Homoseksual rolun təbiətini izah etmək və onun ancaq müəyyən cəmiyyətlərdə mövcud olduğunu göstərmək üçün əlimizdə olan tarixi və mədəniyyətlərarası sübutları nəzərdən keçirmək lazımdır. Təbii ki, bu zaman müxtəlif problemlər yarana bilər. Çünki elə McIntosh-un sözləri ilə desək, “indiyə qədər materiallar müasir qərb mədəniyyətlərinə spesifik konsepsiyalar çərçivəsində yığılıb və analiz olunub.”\nAzərbaycanda, yəni Şərqdə yaşamağımıza baxmayaraq, müxtəlif tarixi faktları – eynicinsli seksual aktları, mütrüb, baçça kimi seksual və gender azlıqlarını, Qərbin homoseksuallıq və transgender anlayışları ilə izah edirik. Bu isə bizə həmin təcrübələri tam anlamağımıza faydalı olmaya bilər. Başqa sözlə, Səfəvilər dövründə saraylarda insanları əyləndirən gənc oğlanları “homoseksual” adlandırmaqla onların yaşadıqları təcrübələri müasir dövrün anlayışları ilə çərçivələyirik. Yəni orta əsrlərdə Səfəvilər dövründə yaşayan insanlar özlərinin orta əsrlərdə yaşadığını belə bilmirdilər. Biz, müasir dövrün insanları tarixi müxtəlif zamanlara bölərək öyrənirik və anlayışları da həmin dövrün diskurslarına görə öyrənməyimiz şərtdir. Bu səbəbdən də, Qərbi olmayan ölkələrin və ya regionların seksuallıq, gender və kuir tarixini lazımi səviyyədə öyrənmək, eynicinsli və transseksual təcrübələrin və mədəniyyətlərin tarixini daha əhatəli tədqiq etmək üçün seksuallıq və genderi post-strukturalist yanaşmanı tətbiq edərək təhlil etmək çox vacibdir.\n1. Məsələn, laboratoriyalarda təcrübələr adətən dovşanlar və siçanlar üzərində keçirilir. Hətta hazırda Covid-19 xəstəliyini yaradan yeni növ koronavirusun peyvəndinin tapılması üçün ilkin təcrübələr də siçanlar üzərində keçirilib. ↩\n2.Essensialitlərin söykəndiyi bioqrafik və tarixi araşdırmalara əsasən, bir kişinin nə qədər çox böyük qardaşı olarsa, onun homoseksual olma ehtimalının daha yüksək olduğuna işarədir. ↩\n3.Hal kimi təsnifləndirmədə davranış homoseksuallıq və heteroseksuallıqdır. Bu halda isə homoseksual davranış, yəni eynicinsli seksual aktlar azğın hal kimi nəzərdə tutulub. ↩\n4. Məsələn, Azərbaycanda müxalifət belə açıq şəkildə LGBTİQ+ qruplarını dəstəkləmir və hüquqlarının tanınması yolunda hər hansı bir addım atmır. Səbəb isə sosial nəzarət mexanizmləri və LGBTİQ+lərin də həmin mexanizmləri norma kimi qəbul etməsidir. Anormal halı – homoseksuallığı dəstəkləmək, başqa anormallıqları da – pedofiliya, insest və s. dəstəkləməyə gətirib çıxara bilər deyə, qruplar ancaq öz aralarında müzakirələrdə ilişib qalır.↩\n5. Michel Foucault fransız filosofu, ideyalar tarixçisi, sosial nəzəriyyəçi və ədəbi tənqidçidir. Seksuallığın tarixi haqqında yazan ilk post-strukturalistlərdəndir. ↩\n6. Biosiyaət insan biologiyası ilə siyasətin kəsişdiyi sahədir. Biosiyasət yerli əhalinin və onların həyatının idarə olunmasını özünün subyekti kimi görür. ↩\n7. Oğlanbazlıq – pederasty, homoseksuallığı qadağan edən qanunlarda adətən iki kişi arasındakı eynicinsli seksual aktları təsvir etmək üçün istifadə edilir. ↩\n8. Molly – kişi fahişələri üçün işlənən 18-ci əsr Viktorian dövrü sözüdür. ↩\n9. Etnik mərkəziyyətçilik sosial elmlər və antropologiyada işlənən termindir. Etnosentrizm başqa bir mədəniyyətə meydan oxumaq və öz mədəni dəyərlərinin və standartlarının üstün olduğuna inanmaq kimi təsvir edilir – xüsusən də dil, davranış, adət və dinə münasibətdə. ↩\n10. Seksual oriyentasiyanın psixologiyası barədə araşdırmalar Kinsey et al., “Sexual Behavior in the Human Male” hesabatları üzərində həyata keçirilir. ↩\nBəhruz Səmədov, “Diskurs nəzəriyyəsi və siyasi analizə giriş”, 2020, https://bakuresearchinstitute.org/az/diskurs-nəzəriyyəsi-və-siyasi-analizə-giris/\nGlenn Wilson and Qazi Rahman, Born Gay: The Psychobiology of Sex Orientation (London: Peter Owen, 2005; 2008 reprint).\nIrving Bieber, “Clinical Aspects of Male Homosexuality,” in Sexual Inversion, New York: Basic Books, 1965.\nMary McIntosh, “The Homosexual Role” in Social Problems, Vol 16, No. 2, 1968.\nMichel Foucault, The History of Sexuality Vol. 1, 1990. (mötərizədəkilər müəllifin Foucault-un dediklərinə əlavəsidir)\nMinority Azerbaijan, TƏCİLİ XƏBƏR: Bakıda polisin LGBTQ ovu, 2019, https://minorityaze.org/198-tecili-xeber-bakida-polisin-lgbtq-ovu.\nOctave Mirbeau, “Berlin-Sodome” in La 628-E8, Paris, 1907\nPrevious Post: Yayoi Kusamanın Amerikan Dramı\nNext Post: Sürgün və Başqalıq: Ana Mendieta


Umud Mirzəyev və Sami Əl-Hacc Zəngilanın "ağıllı kənd"ində olublar\nBeynəlxalq Avrasiya Mətbuat Fondunun (BAMF) təşkilatçılığı ilə Əl-Cəzirə Media Şəbəkəsinin nümayəndə heyəti avqustun 7-də Zəngilanın Ağalı kəndində olublar.\n“Ağıllı kənd” layihəsi çərçivəsində görülən işlər zamanı bildirilib ki, pilot layihə Zəngilanın birinci, ikinci və üçüncü kəndlərini əhatə edir. Ərazidə ilk olaraq 200 fərdi ev inşa olunacaq. Artıq kənd ərazisində 50-yə yaxın evin tikintisi tam yekunlaşdırılıb və bir evin isə tam təmiri başa çatdırılıb.\nSəfər çərçivəsində Əl-Cəzirə Media Şəbəkəsinin İctimai Azadlıqlar və İnsan Hüquqları Mərkəzinin direktoru Sami Əl-Hacc Azərbaycan Televiziyasına müsahibə verib.\nO, 30 ildən sonra bu əraziləri görməyinə şad olduğunu deyib: "Tikinti işləri gedir. Artıq həyat qayıdır. Çox qürurvericidir. Binalar, məktəblər tikilir. Burada yenidən həyat canlanacaq. İşğaldan azad olunan torpaqlar cənnətə çevriləcək".\nBeynəlxalq Avrasiya Mətbuat Fondunun təşkilatçılığı ilə Qarabağ bölgəsinə səfər çərçivəsində Əl-Cəzirə Media Şəbəkəsinin nümayəndə heyəti Şuşa, Füzuli, Qubadlı və Cəbrayılda da olublar.\nQeyd edək ki, Beynəlxalq Avrasiya Mətbuat Fondunun dəvəti ilə uzun illər əməkdaşlıq etdiyi Əl-Cəzirə Media Şəbəkəsinin nümayəndə heyəti avqustun 1-dən Azərbaycanda səfərdədir. Nümayəndə heyətinə Əl-Cəzirə Media Şəbəkəsinin İctimai Azadlıqlar və İnsan Hüquqları Mərkəzinin direktoru Sami Əl-Hacc rəhbərlik edir. Səfərin məqsədi işğaldan azad olunmuş rayonlara səfər etmək, eləcə də ölkəmiz haqqında müxtəlif mövzularda reportajlar hazırlamaqdır. Səfər çərçivəsində Azərbaycan Respublikasının Medianın İnkişaf Agentliyi, ADA Universiteti, Beynəlxalq Münasibətlərin Təhlili Mərkəzi və Beynəlxalq Avrasiya Mətbuat Fondunun birgə təşkilatçılığı ilə Əl-Cəzirə Media Şəbəkəsinin Azərbaycan media nümayəndələri üçün "Jurnalistlərin münaqişə zonasında davranışları: Təhlükəsizlik və mühafizə qaydaları" mövzusunda təlimlər keçirilib. 1-5 avqust 2021-ci il tarixlərini əhatə edən təlim proqramında müxtəlif media subyektlərindən 20 nümayəndə iştirak edib. Təlimlərdən dərhal sonra nümayəndə heyətinin bir hissəsi Şuşaya yola düşüb, digər hissəsi isə Füzuli bölgəsində çəkilişlərə başlayıb.


SSRİ-nin dağılması Qarabağda separatizmdən başlandı » Xebertv.az\n16 Eki 2020, 09:11\nSSRİ-nin dağılması Qarabağda separatizmdən başlandı\nƏslində, SSRİ-nin dağılması da Dağlıq Qarabağda separatizmdən başlandı. Bu, bir növ tətik oldu. Axı, çoxları həmin mitinqləri, onları kimin təşkil etməsini, bu hadisələrin arxasında kimlərin dayandığını unudur.\nXEBERTV.AZ xəbər verir ki, bu sözləri Prezident İlham Əliyev oktyabrın 15-də Rusiyanın RİA Novosti agentliyi üçün “Rossiya Seqodnya Beynəlxalq İnformasiya Agentliyi” media qrupunun baş direktoru Dmitri Kiselyova müsahibəsində deyib.\n“Mən tez-tez deyirəm ki, Paşinyan Sorosun məhsuludur. Düşünürəm ki, hamı mənimlə razılaşar. Lakin Soros artıq şəxsiyyət deyil. Bu, anlayışdır və mən bunu əsla istisna etmirəm ki, o vaxt böyük ölkəni dağıtmaq üçün bu cür vasitələr işə salınmışdı. Onu daxildən partlatmaq, nifaq toxumu səpmək, xalqları bir-birinə qarşı qızışdırmaq və dövlətləri parçalamaq - yeri gəlmişkən, belə də oldu. Buna görə də, sadəcə, bu tarixi faktları Rusiya ictimaiyyətinin diqqətinə çatdırmaq və demək istərdim ki, Azərbaycan və Rusiya çoxəsrlik dostluq, əməkdaşlıq, qarşılıqlı anlaşma telləri ilə bağlıdır. Əminəm ki, heç bir qüvvə buna təsir göstərə bilməz. Doğrudur, müxtəlif istiqamətlərdən nifaq salmaq, müəyyən etimadsızlıq yaratmaq cəhdlərini görürük. Lakin həm Rusiya, həm də Azərbaycan rəhbərliyinin ardıcıl siyasəti sayəsində biz nəinki geriləmirik, biz irəliyə gedirik. Bu gün Rusiya və Azərbaycan bir-birini strateji tərəfdaşlar adlandırır. Bizim ölkələrimiz arasında qarşılıqlı əlaqələrin səviyyəsi hər hansı qonşular üçün nümunə ola bilər. Əminəm ki, münaqişənin hərbi fazası başa çatandan və siyasi nizamlamaya keçəndən sonra, - əgər Ermənistan tərəfi itirdiklərini və ona mənsub olmayanı güclə qaytarmaq cəhdlərindən əl çəkərsə, biz bunu etməyə günü sabah hazırıq, - inanıram ki, Rusiya bizim regionda sabitləşmə işində aparıcı rol oynamaqda davam edəcək. Buna görə sizin kanalınız vasitəsilə bütün rusiyalıları səmimi salamlamaq, onlara ən xoş arzularımı çatdırmaq istərdim. Keçən il bir milyon rusiyalı Azərbaycana səfər edib. Ümidvaram ki, pandemiyadan sonra bu dinamika bərpa olunacaq. Rusiyalı qonaqlarımıza həmişə şadıq. Onlar da bilirlər ki, Azərbaycana gələndə özlərini evlərində olduğu kimi hiss edirlər”, - İlham Əliyev bildirib.\n04 Haz 2020, 09:46 0\nXorvatiyada Azərbaycan bayrağına həsr olunmuş tədbir 05 Mar 2019, 23:07


Azərbaycanın hərbi texnikaları -\nAzərbaycanın hərbi texnikaları - ARAYIŞ\n13:14 26 İyun 2013 Oxunub : 11819\n“Gürzə” maşını bu gün keçirilən paradda nümayiş olunub.\nXəbər verdiyimi kimi bu gün Azərbaycan Silahlı Qüvvələrinin yaradılmasının 95-ci ildönümü münasibətilə Bakının Azadlıq meydanında təntənəli hərbi parad keçirilib. Parad son illər yeni istehsal olunan və modernləşdirilmiş texnika, o cümlədən müasir silah sistemlərinin nümayişi ilə yadda qalıb. Hərbi parada 300-ə yaxın texnika və silah sistemləri, 100-dən çox təyyarə və vertolyot, 40-a yaxın gəmi və kater cəlb olunub. AzVision.az bu gün paradda nümayiş etdirilən texnikaların bir neçəsi barədə məlumatları oxucularının diqqətinə çatdırır.\nBunlardan biri Azərbaycan Müdafiə Sənayesi Nazirliyinin istehsal etdiyi, Xüsusi təyinatlı qüvvələrin istifadəsində yer alan, pulemyot və tank əleyhinə idarə olunan raket kompleksləri ilə silahlandırılmış “Gürzə” maşınıdır. Bu maşın ilk dəfə bu gün keçirilən paradda nümayiş olunub. Müdafiə Sənayesi Nazirliyinin mühəndisləri tərəfindən yaradılan “Gürzə” patrul maşını barədə məlumatı ictimaiyyətə 2012-ci ilin dekabr ayının 17-sində nazir Yavər Camalov açıqlayıb. Müdafiə Sənayesi Nazirliyinin istehsalı olan, xüsusi təyinatlı qüvvələr və güc strukturları üçün nəzərdə tutulan “Gürzə” adlı patrul maşını Türkiyənin İstanbul şəhərində keçirilən İDEF-2013 beynəlxalq müdafiə sərgisində də nümayiş etdirilib. Hərbi maşın tam silahlandırılmış şəkildə sərgiyə çıxarılıb.\nToyota HİLOYX 12 modelinin bazasında hazırlanan “Gürzə”4x4 təkər formuluna və 2500 kq yük daşıma imkanına malikdir. Maşının silahlanmasına üst hissədə 360 dərəcə bucaq altında fırlana və 45 dərəcə bucaq altında hədəflərə atəş aça bilən 12.7 mm-lik 1 ədəd pulemyot, yanlarda isə 2 ədəd 7.62 mm çaplı pulemyot, bu silahlar üçün böyük həcmdə patron ehtiyatı daxildir. Maşının silahlanmasına həmçinin avtomatik qumbaraatan və digər vasitələr əlavə etmək olur. Yüksək keçicilik qabiliyyətinə malik maşın 114 at gücündə mühərriklə təchiz olunub.\n“MARAUDER” və ““MATADOR”\nCənubi Afrika Respublikasının “ Paramount Group” şirkəti ilə birgə istehsal etdiyi “Matador” və “Marauder” tipli maşınlarda bu gün nümayiş etdirilib. Azərbaycan MSN “Paramount Group” şirkəti ilə “Matador” və “Marauder” tipli minaya qarşı qorumalı nəqliyyat vasitələrinin istehsalına 2009-cu ildən başlayıb. Layihə çərçivəsində ümumilikdə 110 ədəd nəqliyyat vasitəsinin istehsalı planlaşdırılıb.\nƏsasən 14,5 və 12,7 çaplı pulemyotlarla təchiz olunan nəqliyyat vasitələri «V» formalı şassiyə malikdir. Onlar tank əleyhinə minaların partlaması halında belə şəxsi heyəti qəlpələrdən və partlayışın təsirlərindən mühafizə edir. “Matador” 14 (12+2), “Marauder” isə 10 (8+2) personal daşıya bilir. Texnikaların partlayışa tab gətirmə imkanları isə müvafiq olaraq 21 kq TNT və 14 kq TNT-dir. Balistik müdafiə sisteminə malik olan bu döyüş maşınları şəxsi heyəti 7,62 mm çaplı güllələrdən qoruya bilir. “Matador” STANAG 4569 Level 4a və STANAG 4569 Level 4b, “Marauder” isə STANAG 4569 Level 3a və STANAG 4569 Level 3b standartlarına uyğundur.\n“COBRA”, “LAND ROVER DEFENDER”, “ZPT”\nBu gün həmçinin Azərbaycanın Türkiyədən aldığı “Cobra” tipli yeni zirehli nəqliyyat vasitələri də parada çıxarılıb. Türkiyənin “Otokar” şirkəti ilə 2010-cu ildə imzalanmış 20,7 milyon dollar dəyərində müqavilə üzrə Azərbaycana 123 ədəd müxtəlif tipli hərbi nəqliyyat vasitəsi – 35 ədəd “Cobra” tipli zirehli döyüş maşını, 37 ədəd ZPT tipli zirehli personal daşıyıcı və 51 ədəd “Land Rover Defender” tipli nəqliyyat vasitəsi çatdırılıb. 13 nəfərlik heyətin daşınması üçün nəzərdə tutulmuş “Cobra” 4×4 təkər formuluna malikdir. Maşının çəkisi 6 ton, sürəti 110 km/saat təşkil edir. Radioaktiv və kimyəvi hücumlardan, mina partlayışlarından qorumaya malik maşının üzərində müxtəlif silahlar qurmaq mümkündür. Hazırda “Cobra” tipli nəqliyyat vasitələri postsovet ölkələrindən Gürcüstan, Azərbaycan və Qazaxıstan Silahlı Qüvvələrinin inventarında yer alır.\n“T-90S” əsas müharibə tankı\nHal-hazırda daha çox Hindistan və Rusiya ordusu bu tankdan istifadə edir. 2011-ci ildə Rusiyadan alınıb. Bu tankların seriyalı istehsalına 1992-ci ildən, T-90S modifikasiyasının istehsalına isə 2001-ci ildən başlanıb. T-72 tankının əsasında yaradılan T-90 qoruma səviyyəsi, avadanlıqları ilə sələfindən fərqlənir. Tank teplovizora, gücləndirilmiş zirehə, aktiv müdafiə sisteminə malikdir.\n9K330 “Tor” zenit-raket kompleksi.\nHərbi paradda nümayiş olunan yeni sistemlərdən biri olan «Tor» kompleksi 1986-cı ildə silahlanmaya qəbul edilib. Postsovet məkanında ən mükəmməl HHM sistemlərindən hesab olunur. Azərbaycanın bu kompleksi Ukraynadan aldığı deyilir. Kompleks hava hücumuna və raketlərə qarşı mübarizə üçün nəzərdə tutulub. Hər cür hava şəraitində tapşırıqları icra etməyə qadir olan bu kompleks əhəmiyyətli inzibati, iqtisadi və hərbi obyektlərin antiradar, qanadlı raketlərdən, stels texnologiyalara əsaslanan təyyarələrin və helikopterlərin hücumlarından qorunması üçün nəzərdə tutulub. Sistem həm operatorun iştirakı ilə, həm də avtomatik rejimdə istifadə oluna bilir.\n2S19 “Msta-S” özüyeriyən haubitsa\n1989-cu ildən silahlanmaya qəbul olunmuş bu özüyeriyən artilleriya sistemi Azərbaycan Ordusunun silahlanmasına yeni daxil olub. 152.4 mm çaplı mərmilərdən atəş açır. Haubitsa müxtəlif növ mərmilərlə 12 km-dən 29 km-dək uzaqlıqdakı hədəflərə qarşı tətbiq oluna bilir. Hazırda Azərbaycan daxil olmaqla, 8 ölkənin silahlanmasında yer alır.\nTR-300 “Kasırğa” topçu atəş sistemi\nTürkiyənin ROKETSAN şirkəti tərəfindən istehsal olunmuş, mənzili 100 km-dən uzaq olan bu raket sistemi Azərbaycan Silahlı Qüvvələrinin inventarına yeni daxil olub. Paradda həmçinin Türkiyədən alınmış TR-122 «Sakarya» reaktiv yaylım atəş sistemləri də keçid edəcək.\n9K57 “Uraqan” reaktiv atəş sistemi\nİndiyədək bir neçə dəfə Azərbaycan Ordusunun silahlanmasında yer aldığı bildirilən bu sistemin də paradda ilk dəfə nümayişi nəzərdə tutulur. 1975-ci ildən müxtəlif orduların silahlanmasında yer alan bu 220 mm çaplı reaktiv yaylım atəş sistemi 10 km-dən 36 km-dək uzaqlıqdakı hədəfləri məhv etmək qabiliyyətinə malikdir.\nMi-35M döyüş helikopteri\nDövlət Sərhəd Xidmətinin istifadəsində yer alan bu helikopterlərin ilk partiyası Azərbaycana 2011-ci ilin dekabr ayında gətirilib. 2010-cu ildə Rusiya tərəfi ilə imzalanmış müqavilə 24 helikopterin alğı-satqısını əhatə edir. Ötən il Rusiya tərəfi daha 8 helikopteri Azərbaycana göndərib. Mi-35 helikopterləri Mi-24 helikopterlərinin zirehli tank texnikasının məhv edilməsi üçün nəzərdə tutulmuş və müasirləşdirilmiş versiyasıdır. Daha güclü mühərrikə malik bu helikopterlər həmçinin desant və yaralıların evakuasiyası, bölmələrin atəş dəstəyi ilə təmin olunması, qoşqu vasitəsilə yüklərin daşınmasını həyata keçirə bilir.\n“Heron” və “Hermes-450” pilotsuz uçuş aparatı\n“Heron” 2003-cü ildən İsrailin İAİ şirkəti tərəfindən istehsal olunan bu PUA dünyada ən müasir pilotsuz uçuş sistemlərindən sayılır. İsrail, ABŞ, Fransa, Türkiyə, Braziliya, Hindistan, Kanada və digər ölkələrin ordularında istifadə olunur. Havada 40 saatdan artıq qala bilir. “Hermes-450” İsrailin «Elbit Systems» şirkəti tərəfindən istehsal olunub. Azərbaycan da daxil olmaqla, dünyanın müxtəlif ölkələrinin silahlanmasında yer alır. Cənubi Qafqaz regionunda Azərbaycan və Gürcüstanın silahlanmasında mövcuddur.


Şərqşünaslıq İnstitutunun zəfər tariximizi yazan əməkdaşları\n44 günlük Vətən müharibəsində zəfər tariximizi yazanlar sırasında AMEA-nın akademik Ziya Bünyadov adına Şərqşünaslıq İnstitutunun əməkdaşları Namiq Abdullayev və Pərviz Ağayev də olublar.\nİnstitutun Mülki Müdafiə qərargahının rəisi, polkovnik Namiq Abdullayev birinci Qarabağ müharibəsinin veteranıdır. Vətən müharibəsinə də bir veteran kimi hərbi təcrübəsini döyüşçülərlə paylaşmaq üçün qatılıb. N.Abdullayev yeni yaradılan veteranların koordinasiya mərkəzinin heyətinin tərkibində cəbhə bölgəsinə yollanıb.\nMərkəzin qərargah rəisi kimi bir sıra cəbhə və cəbhəyanı rayonlarda olan Namiq Abdullayev orada gənc döyüşçülərimizə hərbi silah və sursatdan düzgün istifadə etməyi, təmiri, atəş nöqtələrində hansı şəraitdə necə davranmağı öyrədib, eyni zamanda döyüş ruhunu artırmaq məqsədi ilə təbliğat işləri də aparıb.\nDöyüşlərin ən gərgin nöqtələrindən biri olan Hadrutda da bu fəaliyyətini göstərən N.Abdullayevordumuzun müharibəyə yüksək səviyyədə hazırlaşdığını bildirib. O, bu cür hazırlıq qarşısında düşmənin əsgər və zabitlərinin döyüşdən qaçdıqlarını vurğulayıb.\nİnstitutun Mənbəşünaslıq və yazılı abidələrin tədqiqi və nəşri şöbəsinin elmi işçisi, ərəbşünas alim Pərviz Ağayev müharibəyə könüllü qatılaraq Füzuli və Xocavənd rayonunda gedən döyüşlərdə rəşadətlə iştirak edib.\nBöyük həvəslə yola düşdüyünü söyləyən P.Ağayev ilk olaraq müəyyən təlim keçdikdən bir neçə gün sonra Füzuli istiqamətində işğaldan azad edilmiş ərazilərdə yerləşdiklərini deyib: “Həmin ərazilər müdafiə olunmalı idi. Ən çox Füzulinin Qacar, Dilağar, eləcə də Aşağı və Yuxarı Veysəlli kəndləri istiqamətində olduq. Hansı ki, Xocavəndin bütün yüksəklikləri həmin ərazilərə aid idi. Ermənilərin tikdiyi hərbi şəhərcikdə yerləşmişdik. Həmin ərazilər düşmənə məlum olduğu üçün hədəfə alınaraq dəfələrlə atəşə tutulmuşdu. İlk həyati təhlükə orada oldu. Mərmi tam yaxınlığımıza düşdü”.\nP.Ağayev cəbhədə ona çatdırılan əlcəklərin içərisindən 4-cü sinif şagirdinin məktubunun çıxdığını bildirib: “Həmin şagird valideynlərinin ona verdiyi şirniyyat pulunu yığaraq əlcəkləri almışdı. Soyuq Füzuli və Xocavənd dağlarında o əlcəklərdən istifadə etmək tamam başqa qürur hissi verirdi”.


Qənirə Paşayeva: Elliklə gələn bəlanı elliklə dəf edəcəyik - XALQQAZETI.COM\nTovuz rayonunda 100-dən çox Qarabağ müharibəsi əlili və şəhid ailəsinə 19 martdan 27 marta qədər Milli Məclisin Mədəniyyət komitəsinin sədri Qənirə Paşayeva tərəfindən Novruz bayramı təbriki və bayram sovqatı çatdırılmışdı.\nDeputatın köməkçisi tərəfindən ailələrdə, eyni zamanda, koronavirusla bağlı maarifləndirmə işləri aparılır. Koronavirus xəstəliyi, bunun qarşısını almaq üçün dövlətimizin gördüyü tədbirlər, tətbiq edilən qadağaların mahiyyəti, şəxsi gigiyenaya diqqətin artırılmasının vacibliyi hər bir ailədə edilən söhbətlərin əsas mövzusu olub. Həmçinin sözügedən ailələrə koronavirusdan qorunmaq üçün bəzi tibbi ləvazimatlar da hədiyyə edilib və bildirilib ki, bu davamlı olacaq.\nNövbəti dəfə 200-dən çox şəhid ailəsi və müharibə əlili, qazi ailələrinə və tənha, yaşlı insanlara Q.Paşayeva tərəfindən koronavirusdan qorunmaq üçün tibbi-gigiyenik ləvazimatlar göndəriləcəyi deyilib. Qeyd edək ki, millət vəkilinin Novruz bayramı ilə bağlı bu kampaniyasına “Veysəloğlu” şirkəti də dəstək verib və şirkət öz hədiyyələri ilə bir sıra şəhid ailələri və Qarabağ müharibəsi əlillərinin bayramını təbrik edib.\nGələn həftə Tovuzda 200-dən çox şəhid ailəsi və müharibə əlili, qazi ailələrinə və tənha, yaşlı insanlara deputat Q.Paşayeva və bir sıra dostları tərəfindən koronavirusdan qorunmaq üçün tibbi-gigiyenik ləvazimatlar göndəriləcək.\nQənirə Paşayeva imkanı çatan insanları bu məsələdə maddi vəziyyəti zəif olan ailələrə dəstək olmağa çağırış edir:\n“Dostlar, bütün dünyanı cənginə alan virusun daha çox canlar almasına qarşı hər yerdə mübarizə gedir. Azərbaycan hökuməti bu mübarizə məqsədilə vacib olan tədbirləri həyata keçirir. Cəmiyyət olaraq biz də dövlətə kömək etməli, bu mübarizəyə dəstək verməliyik. Hər bir imkanı olan şəxs antiseptik vasitələr, maska, əlcək almağa çətinlik çəkən 5--10 ailələyə dəstək olsa, heç bir şey itirməz. Amma insanlıq adına çox şey qazanar. Cənab Prezidentimizin də vurğuladığı kimi biz birlikdə güclüyük! Gəlin, güclü olduğumuzu bir daha göstərək. Elliklə gələn bəlanın qarşısına da elə elliklə çıxaq. Bir imkanlının qazandığından ayırdığı kiçik vəsait bir ailənin bu azğın bəlaya yoluxmaması deməkdir. Bu vəsaiti əsirgəməyək. Güc birlikdədir! İnanıram ki, bu koronavirus bəlasını tezliklə dəf edəcəyik.”\n30 2020 12:08 - XƏBƏRLƏR


Azərbaycan, Gürcüstan və Türkiyə Xarici İşlər nazirlərinin görüşündə bəyanat qəbul edilib - Mediapost İnformasiya Agentliyi\nAzərbaycan, Gürcüstan və Türkiyə Xarici İşlər nazirlərinin görüşündə bəyanat qəbul edilib\n23.12.2019 16:54 Xarici siyasət\nMediapost.az xəbər verir ki, Gürcüstanın Tbilisi şəhərində Xarici İşlər naziri David Zalkalianinin dəvəti əsasında, Azərbaycanın Xarici İşlər naziri Elmar Məmmədyarov və Türkiyənin Xarici İşlər naziri Movlud Çavuşoğlunun iştirakı ilə keçirilən görüşün yekununa dair Bəyanat qəbul edilib.\nBəyanatda deyilir ki, tərəflər həm siyasi dialoq, həm də spesifik üçtərəfli layihələrin icrası üçün vacib bir platforma kimi Xarici İşlər nazirlərinin əvvəlki üçtərəfli görüşlərində qəbul olunmuş Trabzon Bəyannaməsi, Batumi Birgə Kommünikesi, Gəncə, Qars, Tbilisi, Bakı və İstanbul bəyannamələrindəki öhdəliklərini vurğulayıblar. Ölkələri arasında artan ikitərəfli və üçtərəfli əməkdaşlıqdan məmnunluqlarını ifadə ediblər və strateji tərəfdaşlıq, mehriban qonşuluq, qarşılıqlı hörmət və etimada əsaslanan əməkdaşlığın daha da genişləndirilməsinə sadiq olduqlarını bir daha təsdiq ediblər. Hər üç ölkənin suverenliyi, ərazi bütövlüyü və beynəlxalq səviyyədə tanınmış sərhədlərinin toxunulmazlığına qarşılıqlı hörmət və qəti dəstəklərini bir daha təsdiq ediblər. Bu xüsusda, regionda mövcud münaqişələrin sülh, təhlükəsizlik, sabitlik və iqtisadi inkişafa zərbə vurduğu qeyd edilib, beləliklə status-kvonun qəbuledilməz olduğu və davamlı olmadığı, münaqişələrin gecikmədən sülh yolu ilə həll olunmasının vacibliyi vurğulanıb.\nTərəflər Gürcüstanın Abxaziya və Tsixinvali/Cənubi Osetiya və Azərbaycan Respublikasının Dağlıq-Qarabağ bölgəsi və ətraf rayonlarında münaqişənin dayanıqlı sülh yolu ilə beynəlxalq hüququn prinsipləri və normaları, xüsusilə də suverenlik, ərazi bütövlüyü və dövlətlərin beynəlxalq səviyyədə tanınmış sərhədlərinin toxunulmazlığı prinsipləri əsasında, eləcə də BMT, ATƏT və Avropa Şurasının müvafiq qətnamələri və qərarlarına uyğun olaraq həllinin mühüm əhəmiyyətini bir daha vurğulayıb, qaçqın və məcburi köçkünlərin öz doğma yurdlarına təhlükəsiz və ləyaqətli qayıdışının zəruriliyini qeyd ediblər.\nNazirlər müdafiə sahəsində əməkdaşlıqla bağlı 2018-ci il Anlaşma Memorandumu ilə vurğulandığı kimi, müdafiə sahəsində üçtərəfli əməkdaşlığın əhəmiyyətini bir daha təsdiq ediblər, müdafiə sənayesində növbəti əməkdaşlıq, üçtərəfli təlim və məşğələlərdə əməkdaşlığın, eləcə də yüksək səviyyəli görüşlərin zəruriliyini vurğulayıblar. Bununla bağlı 2019-cu il 12 iyun tarixində Qəbələ şəhərində baş tutmuş Müdafiə nazirlərinin Üçtərəfli Görüşünü alqışlayıblar.\nBəyanatda enerji, nəqliyyat, telekommunikasiya, innovasiya, texnologiya, sənaye, kənd təsərrüfatı, turizm və ətraf mühit sahələrində birgə layihə və proqramların icrası vasitəsilə iqtisadi-ticarət əməkdaşlığını daha da gücləndirmək, investisiya və ticarətin təşviqi üçün mövcud potensialdan istifadə etmək, həmçinin əməkdaşlığın təşviq edilməsinə dəstək göstərməyə razılıq ifadə olunub. Tərəflər beynəlxalq səviyyəli layihələrin birgə təşviqi daxil olmaqla, Cənub Dəhlizinin enerji layihələrinin həyata keçirilməsi üçün qarşılıqlı əlaqələrin davam etdirilməsi və daha da dərinləşdirilməsi üzrə qətiyyətli olduqlarını bir daha təsdiq ediblər. Həmçinin tərəflər enerji sahəsində əməkdaşlığın gücləndirilməsinə hazır olduqlarını ifadə ediblər və enerji sektorundan məsul nazirlərin iştirakı ilə üçtərəfli görüşlərin keçirilməsini təşviq etməyi qərara alıblar.\nÜç ölkənin müvafiq şirkətləri arasında elektrik enerjisi sahəsində birgə layihələrin inkişaf etdirilməsi və qarşılıqlı təcrübə mübadiləsi sahəsində əməkdaşlığın möhkəmlənidirlməsinin əhəmiyyəti qeyd olunub və elektrik enerjisi sahəsində əməkdaşlığın yaxşılaşdırılması məqsədilə üçtərəfli elektrik enerjisi bazarının yaradılmasının əhəmiyyəti vurğulanıb. Enerji sahəsində strateji tərəfdaşlığı qeyd edilib, tərəflər Trans Anadolu Qaz Boru Xətti (TANAP), Cənub Qaz Dəhlizinin (CQD) digər əhəmiyyətli komponentlərinə, eləcə də Xəzər regionundan Avropaya təbii qaz nəqlinin həcminin artırılması məqsədini daşıyan enerji layihələrinə tam dəstək verdiklərini təsdiq edərək, bu layihələrin uğurla tamamlanması və fəaliyyətinin təmin olunmasında Azərbaycan, Gürcüstan və Türkiyənin rolunu vurğulayıblar.\nHəmçinin nazirlər Trans Xəzər Şərq-Qərb Orta Dəhliz də daxil olmaqla əsas beynəlxalq tranzit dəhlizləri üzərində yerləşən üç ölkənin tranzit potensialının, Azərbaycan, Gürcüstan və Türkiyə ərazisindən keçən dəmir yolu əsaslı multimodal nəqliyyat dəhlizinin, eləcə də beynəlxalq tranzit sisteminə inteqrasiya səylərinin gücləndirilməsi üçün atılmış əhəmiyyətli addımları vurğulayıblar, nəqliyyat və rəqəmsal infrastrukturun inkişafı, ağır və yumşaq infrastrukturun inkişafı, xüsusilə də tranzit potensialının artırılması üzrə nəqliyyat dəhlizlərinin rəqəmsallaşdırılması üçün yeni layihələrin həyata keçirilməsi məqsədilə əməkdaşlığın daha da genişləndirilməsinin vacibliyini qeyd ediblər.\nNazirlər Asiya və Avropa arasında rəqabətyönümlü nəqliyyatın asanlaşdırılmasında Bakı-Tbilisi-Qars (BTQ) dəmir yolu xəttinin və Dəmir İpək Yolunun bir hissəsi kimi Marmaray layihəsinin əhəmiyyətli rolunu vurğulayıblar. Bu xüsusda, BTQ-nin tam fəaliyyəti üçün onun tamamlanmasının sürətləndirilməsi, eləcə də qeyd olunan dəmir yolu vasitəsilə yük daşımalarının həcminin artırılması və sərnişin daşınmasına başlanılması, həmçinin BTQ dəmir yolunun və Dəmir İpək Yolunun gücləndirilməsi məqsədilə xəttin tutumunun artırılması və infrastruktur çatışmazlığının aradan qaldırılması üçün işlərin yekunlaşdırılması üzrə razılığa gəliblər. Multimodal nəqliyyat əməkdaşlığı üzrə Türkiyə-Gürcüstan-Azərbaycan komitəsinin yaradılmasının əhəmiyyəti vurğulanıb.\nBəyanatda informasiya və kommunikasiya texnologiyaları sahəsində əməkdaşlığın vacibliyi qeyd edilir. Trans-Avrasiya Super İnformasiya Magistralı layihəsinin planlaşdırılması və həyata keçirilməsi də daxil olmaqla, Asiya və Avropa arasında beynəlxalq rəqəmsal əlaqənin inkişaf etdirilməsi istiqamətində səylərin gücləndiriləcəyi ilə bağlı razılıq ifadə olunub.\nNazirlər Qara Dəniz İqtisadi Əməkdaşlıq Təşkilatı (QDİƏT) çərçivəsində əməkdaşlığın əhəmiyyətini vurğulayıb, QDİƏT-i layihə yönümlü təşkilat etmək öhdəliklərini bir daha qeyd ediblər və QDİƏT-i canlandırmaq üçün birgə işləmək qərarına gəliblər. Müvafiq ölkələrin gömrük qurumları arasında mövcud yaxşı əməkdaşlığın əhəmiyyəti qeyd olunub, Türkiyə Ticarət Nazirliyi, Gürcüstanın Vergi Xidməti və Azərbaycanın Dövlət Gömrük Komitəsi arasında Gömrük Məsələləri üzrə Üçtərəfli Komitənin təsis edilməsi üçün işin aparılması barədə razılıq əldə olunub.\nBəyanatda bölgənin nəqliyyat iqtisadi dəhlizinin cəlbediciliyinin möhkəmləndirilməsi və genişləndirilməsinin və gömrük sənədlərinin rəqəmsallaşdırılması, məlumatın elektron mübadiləsi vasitəsilə malların hərəkətinin asanlaşdırılması üçün çərçivənin formalaşdırılmasının əhəmiyyəti vurğulanıb.\nDövlətlər arasında əməkdaşlığın möhkəmləndirilməsi kimi nəzərdə tutulan layihə və proqramları həyata keçirilərək ekspertiza, bilik, texnologiya və ən yaxşı təcrübənin mübadiləsi vasitəsilə sənaye sahəsində əməkdaşlığın əhəmiyyəti ifadə edilib. Kiçik və Orta Müəssisə (KOM) sahəsində biliyin və təcrübənin bölüşməsi və KOM-lar arasında əməkdaşlığın genişləndirilməsi məqsədilə KOM-a yardımçı təşkilatlar arasında birgə əməkdaşlığın əhəmiyyətini vurğulayıblar.\nTərəflər regionda ekoloji tarazlığın saxlanılması məqsədilə ətraf mühitin mühafizəsi, meşəçilik, torpaqdan istifadə və su resurslarının idarə edilməsi sahələrində əlaqələrin, məlumat və təcrübə mübadiləsinin gücləndirilməsinin vacibliyini vurğulayıblar.\nİş adamları üçün yeni imkanların yaradılması məqsədi daşıyan bir platforma kimi növbəti Türkiyə-Azərbaycan-Gürcüstan Biznes Forumunun ən qısa zamanda keçirilməsinin əhəmiyyəti ifadə edilib.\nBəyanatda tərəflər sağlamlıq turizmi sahəsində əməkdaşlıq imkanlarını araşdırmağa və genişləndirməyə dair razılıqlarını ifadə ediblər.\nSənəddə tərəflər terrorizmin, zorakı ekstremizmin və separatizmin bütün növlərinə və təzahürlərinə, transmilli mütəşəkkil cinayətkarlığa, narkotiklərin və onların prekursorlarının qeyri-qanuni dövriyyəsinə, silahlara, insan alverinə, mədəni və tarixi irsə qarşı cinayətlərə, çirkli pulların yuyulmasına, kibercinayətkarlığa, dezinformasiya kampaniyalara, miqrant qaçaqmalçılığına və digər transmilli təhdidlərə qarşı mübarizədə əməkdaşlığın gücləndirilməsinə qəti sadiq olduqlarını bir daha bəyan ediblər.\nHər üç ölkənin təhlükəsizliyinə hədə təşkil edən terrorçu qruplarına qarşı mübarizədə bir-birlərinə dəstəyi və səylərini davam etdirməkdə qətiyyətlərini vurğulayıblar.\nHər üç ölkənin xalqları arasında əlaqələrə töhfə verəcək humanitar sahədə əməkdaşlığın, o cümlədən mədəniyyət, təhsil, səhiyyə, gənclərin mübadiləsi, turizm və idman sahələrində əməkdaşlığın əhəmiyyəti qeyd olunub. Bölgədə etnik və dini tolerantlıq irsini əks etdirən mədəni irsin qorunması üçün aidiyyəti qurumların səylərini artırmaq üçün üç ölkə arasında genişləndirilmiş əməkdaşlığa ehtiyac duyulduğu vurğulanıb. Mədəniyyətlərarası dialoq, tolerantlıq və müxtəlifliyə hörmətin təşviq edilməsi üçün əsas qlobal platforma kimi “Bakı Prosesi”nin önəmli rolu vurğulanıb.\n2017-2019-cu illər üzrə Üçtərəfli Sahəvi Əməkdaşlığa dair Fəaliyyət Planının uğurla həyata keçirilməsindən məmnunluq ifadə edilib və 2020-2022-ci illər üzrə Üçtərəfli Sahəvi Əməkdaşlığa dair Fəaliyyət Planının qəbul olunmasının əhəmiyyəti vurğulanıb.\nNövbəti görüşün Azərbaycanda keçirilməsi ilə bağlı razılıq əldə olunub.


“Səbail” “Binə”yə “2” verdi” » Football-plus.az\n02 iy 22:03liqa\nSamir Əliyev: “Hazırki durum məni qane etmir”\nTəlim-məşq toplanışını davam etdirən “Səbail” iyunun 29-da yoxlama görüşündə qüvvəsini sınayıb. Samir Əliyevin komandası növbəti mövsüm birinci divizionda mübarizə aparacaq “Binə”ni sınağa çəkib. “Dalğa Arena”ın ehtiyat meydançasında baş tutan qarşılaşmada “Səbail” iki cavabsız qolla qalib gəlib. Elita təmsilçisinin heyətində Raul Yaqubzadə və Murad Musayev fərqlənib. Qeyd edək ki, Əliyevin yetirmələri növbəti yoldaşlıq matçını iyulun 2-də “Sumqayıt”a qarşı keçirəcək.\nYeri gəlmişkən, “Binə” ilə görüş haqda Əliyevin qısa fikirlərini aldıq: “Məşq xarakterli oyun idi. Bizdə olan futbolçuların vəziyyətinə baxmaq istəyirdik. Baxdıq, özümüz üçün nəticə çıxardıq. Bu baxımdan vacib bir sınaq idi. Düzdü, qələbə qazandıq, ancaq nəticə o qədər də önəmli deyil. Rəqib də yeni yığılan komandadı. Futbolçuların fiziki durumu məni maraqlandırırdı. Yəni kimin hansı vəziyyətdə olduğunu görmək istəyirdim. Hər hissədə fərqli heyətlərə şans verdim. Düzü, hazırki durum məni qane etmir. Ancaq bu da normaldı. Çünki təzə komandayıq. Oyunçular arasında anlaşma aşağı səviyyədədi”.


admin December 9, 2018\t No comments\nQalx, Yerusəlim, hündür yerdə dayanaraq üzünü şərqə tərəf tutub, Müqəddəs Olanın sözü ilə qərbdən şərqə qədər hər tərəfdən toplanmış övladlarına bax, Allahın onları yada saldığına sevinirlər. Onlar sənin içindən piyada, düşmənləri tərəfindən təqib olunaraq çıxdılar, amma Allah onları sənin içinə Padşah taxtında izzətlə gətirəcək.\nİsrailin möhkəm addımla, Allahın izzəti ilə irəliləməsindən ötrü Allah hər uca dağın və əbədi təpənin alçalmasını əmr etdi, Yer üzünün eyni səviyyədə olması üçün vadilərin doldurulmasını, meşənin və hər xoş ətirli ağacın Allahın əmri ilə İsrailin üzərinə kölgə salmasını buyurdu. Allah Özündən olan mərhəmət və salehliklə sevinc içində, Öz izzətinin işığı ilə İsrailin önündə gedəcək.\nZ 126 , 1-6\nNəqarat: Rəbb bizim üçün böyük işlər gördüyünə görə sevinirik.\nRəbb Siona bəxtəvər günlərini qaytaranda bizə röya kimi gəldi.\nDodaqlarımızdan gülüş tökülürdü, dilimizdən sevinc harayı yüksəlirdi.\nMillətlər öz aralarında belə deyirdi: «Rəbb onlar üçün böyük işlər görüb».\nBunun üçün sevinirik, çünki Rəbb bizim üçün böyük işlər görüb.\nSelləri Negevə qaytardığın kimi Ya Rəbb, o bəxtəvər günləri bizə qaytar.\nQoy göz yaşı ilə əkənlər sevinc harayı çəkərək biçsinlər.\nAğlaya-ağlaya toxum daşıyıb əkən\nsevinc harayı ilə dərzləri daşıya-daşıya gələcək.\nFilipililərə məktubu 1, 4-11\nHamınız üçün hər duamda daim sevinclə niyaz edirəm, çünki ilk gündən indiyədək, Müjdəni yaymaqda iştirak etdiniz. Əminəm ki, sizdə yaxşı işə başlamış olan Allah, Məsih İsanın gününə kimi bunu bitirəcəkdir. Əslində mən hamınız haqqında belə fikirdə olsam bu doğrudur, çünki siz mənim ürəyimdəsiniz; həbsdə də olsam, Müjdəni müdafiə və təsdiq də etsəm, hamınız mənimlə bərabər Allahın lütfünə şəriksiniz. Allah şahidimdir ki, mən, İsa Məsihin sevgisi ilə hamınızın həsrətini çəkirəm. Və dua edirəm ki, məhəbbətiniz bilik və hər cür idrak baxımından getdikcə daha çox artsın ki, siz Məsihin günündə pak və nöqsansız olmaq üçün ən üstün dəyərləri ayırd edə biləsiniz. Və Allahın izzəti və mədhi üçün İsa Məsihdən gələn salehlik bəhrələri ilə dolasınız.\nLukanın müjdəsi 3, 1-6\nQeysər Tiberiusun hakimiyyətinin on beşinci ilində, Ponti Pilat Yəhudeya valisi, Hirod Qalileya tetrarxı, onun qardaşı Filip İtureya və Traxonitis vilayətinin tetrarxı, Lisanya Abileniya tetrarxı, Hanan ilə Qayafa baş kahin olduqları zaman, səhrada Zəkəriyyənin oğlu Yəhyaya Allahın kəlamı gəldi.\nVə o, İordan çayının ətrafındakı bütün ölkəni dolaşaraq günahların bağışlanması üçün tövbə edib vəftiz olsunlar deyə insanları təbliğ edirdi.\nNecə ki, Yeşaya peyğəmbərin sözlərinin kitabında yazılmışdır: «Səhrada birinin səsi nida edir: Rəbbin yolunu hazırlayın! Onun yollarını düz edin! Hər dərə doldurulacaq, hər dağ və təpə alçalacaqdır; əyriliklər düzələcək, kələ-kötür yollar hamar olacaqdır; və bütün bəşər Allahın xilasını görəcəkdir.»


Həyat yoldaşınızın beş xüsusiyyətini saya bilərsinizmi? | Gənc Ailə\nAna Səhifə AİLƏ Həyat yoldaşınızın beş xüsusiyyətini saya bilərsinizmi?\nHəyat yoldaşınızın beş xüsusiyyətini saya bilərsinizmi?\nHəyat yoldaşınız qəflətən özü haqqında sizə suallar versə, cavabınız necə olar? Ya da heç olmasa, onun beş xüsusiyyətini saya bilərsinizmi? Bəlkə də belə bir sualla ilk dəfədir ki, qarşılaşırsınız? Ancaq ailə həyatı quran hər kəs həyat yoldaşının ən azı beş xüsusiyyətini bilməli və lazım gəldikdə bu xüsusiyyətləri saymaqda çətinlik çəkməməlidir.\nƏgər yoldaşınızı sevindirmək istəyirsinizsə, onun suallarına indidən cavab hazırlayın. Əgər istəsəniz, əvvəlcə bizim təkliflərimizdən sizə uyğun olanlarını seçin, sonra isə qalanlarını siz özünüz əlavə edin:\n1) Səhər evdən çıxanda da, axşam evə qayıdanda da gülərüzdür;\n2) Nə olursa-olsun, mənə həmişə sevdiyini hiss etdirir;\n3) Axşamlar ya mənimlə, ya da uşaqları ilə gəzintiyə çıxır;\n4) Kiçik də olsa, həmişə mənə hədiyyələr alır;\n5) İstər ev, istərsə də çöl işlərində mənə kömək etməyi unutmur…\nDigər tərəfdən, həyat yoldaşı seçərkən təkcə yaxşı xüsusiyyətlərini yox, oxşar xüsusiyyətlərini də nəzərə almalısınız. Ancaq bu cür bir-birinizi başa düşə, yaxud da bir-birinizi tanıya bilərsiniz.\nGeriDİQQƏT: tərinizdən pis qoxu gəlirsə... İrəliUşağınız sözünüzə baxmırsa, necə davranmalısınız?


Bakı 2015: Kişi gimnastlarımız medallarımızın sayını artırdı - CANLI YAYIM (YENİLƏNİR)\n15 İyun 2015 19:22\n1 827 Baxış\nBakı 2015 Avropa Oyunlarında qadınlar arasında idman gimnastikası üzrə çöxnövçülükdə komanda yarışları yekunlaşıb.\nPublika.az xəbər verir ki, birinci yeri Rusiya komandası, ikinci yeri Almaniya komandası tutub.\nNiderland gimnastları isə üçüncü yerlə kifayətləniblər.\nBakı 2015 Avropa Oyunlarında kişilər arasında idman gimnastikası üzrə çöxnövçülükdə komanda yarışları yekunlaşıb.\nPublika.az xəbər verir ki, birinci yeri 178.963 xalla Rusiya komandası tutub. İkinci yeri isə 177.429 xalla Ukrayna komandası qazanıb.\nOleq Stepko, Eldar Səfərov və Petro Paxnyukdan ibarət Azərbaycan komandası isə 174.195 xalla üçüncü yerdə qərarlaşıb.\nBeləliklə, Azərbaycan Avropa Oyunlarında qazandığı medalların sayını 14-ə çatdırıb.\nİdman gimnastikası üzrə kişilərdən ibarət Azərbaycan yığması bürünc medalın bir addımlığındadır.\nPublika.az xəbər verir ki, komanda yarışlarında 174,195 xal toplayan komandamız yalnız Rusiya və Ukrayna idmançılarından geri qalır.\nHazırda keçirilən yarışlarda komandaların Azzərbaycan millisini üstələyəcəyi inandırıcı görünmür.\nXatırladaq ki, turnir cədvəlinə Rusiya başçılıq edir. Şimal qonşumuz ümumilikdə 178,963 xal toplaya bilib. Ikinci yerdə isə Ukraynadır. Bu komandanın 177,429 xalı var.\nAzərbaycan gimnastları Bakıda I Avropa Oyunları çərçivəsində yarışların ikinci günündə çıxış ediblər.\nPublika.az xəbər verir ki, kişilər arasında idman gimnastikası üzrə təsnifat mərhələsində Azərbaycanı Oleq Stepko, Eldar Səfərov və Pyotr Paxnyuk təmsil edirlər.\nQadınlar arasında idman gimnastikası üzrə təsnifat mərhələsində isə ölkəmizi Marina Nekrasova, Yuliya İnşina və Kristina Pravdina təmsil edirlər.\nAzərbaycan atletləri ölkəni kişi və qadınlar arasında idman gimnastikası üzrə komanda yarışlarında da təmsil edir.\nKişi gimnastlarımızdan Oleq Stepko Ukrayna və Rusiya idmançılarından sonra üçüncüdür. O, 88,231 xal qazanıb.\nÜmumilikdə qadınlar arasında fərdi hesabda 80 gimnast, kişilər arasında 73 gimnast, komanda yarışlarında isə qadınlar arasında 25 komanda, kişilər arasında 26 komanda iştirak edir.\nİdman gimnastikası üzrə çoxnövçülük yarışların təsnifat mərhələsinin ikinci günün liderləri müəyyənləşib.\nKişilər arasında komanda yarışlarında İspaniya gimnastları (114,160) birinci, Böyük Britaniya komandası (114,064) ikinci yerdədir.\nQadınlar arasında komanda yarışlarında britaniyalılar üstün olub. 107,964 xal toplayan ingilislər birincidir. 98,698 xalla Ukrayna ikinci, 95,964 xalla Belarus üçüncüdür. Millimiz 49,098 xalla 18-ci pillədədir.\nBirinci Avropa Oyunları çərçivəsində Milli Gimnastika Arenasında idman gimnastikası yarışlarının 2-ci gününə start verilib.\nPublika.az xəbər verir ki, bu gün həm kişi, həm qadın komandaların yarışında medalların sahibləri bəlli olacaq.\nQeyd edək ki, ötən gün idman gimnastikası üzrə çöxnövçülük yarışlarının təsnifat mərhələsinin nəticələrinə əsasən kişilər arasında fərdi yarışlarda üç hərəkətdən (sərbəst hərəkətlər, at üzərində hərəkətlər, halqalar) sonra ukraynalı Oleq Vernyayev (45,000) liderdir. Rusiya idmançısı David Belyavski bu günün ikincisi olub (44,000). Ölkəmizi təmsil edən Oleq Stepko isə hesabında 43,899 xalla üçüncü pillədədir.\nKişilər arasında komanda yarışlarında Ukrayna gimnastları (88,598) birinci, Rusiya komandası (88,199) ikinci, Azərbaycan gimnastları isə (86,098) üçüncü pillədə qərarlaşıb.\nQadınlar arasında komanda yarışlarında Rusiya komandası 60,165 xalla birinciliyini qoruyur. İkinci pillədə Almaniya gimnastları (58,066), üçüncü isə Macarıstan (55,964) idmançılarıdır.\nQadınların fərdi yarışlarında iki hərəkətin (müxtəlif hündürlüklü qollar, dayaqla tullanma) yekununa görə rusiyalı Aliya Mustafina ən yüksək nəticə göstərib. İkinci və üçüncü yerləri də onun həmyerliləri tutublar.


Qiyamın 25-i – Novator.az\nAzərbaycanın ikinci prezidenti Əbülfəz Elçibəyin devrilməsi ilə nəticələnən 4 iyun qiyamından 25 il ötür.\nNovator.az bildirir ki, 1938-ci ildə Ordubadın Kələki kəndində doğulan Əbülfəz Elçibəy 1960-cı ildə indiki Bakı Dövlət Universitetinin şərqşünaslıq fakültəsini bitirib. Bir müddət Misir Ərəb Respublikasında çalışıb, sonra Bakıda elmi-pedaqoji fəaliyyətlə məşğul olub. 1975-ci ildə antisovet təbliğatında günahlandırılaraq həbs edilib. 1977-ci ildə həbsdən buraxılandan sonra Əlyazmalar İnstitutunda işləyib.\nMilli Məclisin Əbülfəz Elçibəyi prezident səlahiyyətindən məhrum edən 24 iyun 1993-cü il qərarında bunlar qeyd olunub: “Azərbaycan Respublikasının prezidenti Əbülfəz Elçibəy 1993-cü il iyun ayının 17-dən 18-nə keçən gecə qəflətən, dövlət orqanlarının rəhbərlərinə xəbər vermədən Bakı şəhərindən Naxçıvan Muxtar Respublikasının Ordubad rayonunun Kələki kəndinə getmişdir.\nHadisələrin bu səmtdəki inkişafı, habelə mövcud şəraitdə respublika həyatının mühüm sahələrini – müdafiəni, təhlükəsizliyi, daxili hüquq qaydasını təmin edən dövlət idarəetmə orqanları rəhbərlərinin olmaması Azərbaycan dövlətçiliyini təhlükə qarşısında qoyur, dövlət hakimiyyət qurumlarının və idarəetmə sisteminin dağılmasına gətirib çıxarır. Respublikamızın müxtəlif bölgələrində yaranmış hakimiyyət boşluğu nəticəsində müxtəlif cinayətkar qruplar fəallaşaraq ağır cinayətlər, xüsusilə də qətllər, qarətlər, ictimai təhlükəsi yüksək olan başqa əməllər törətməkdədirlər. Vəziyyətin bu cür kəskinləşməsi Azərbaycanın fəlakətinə, dövlətçiliyimizin süqutuna səbəb ola bilər.\nBelə şəraitdə Azərbaycan Respublikasının Milli Məclisi 21 iyun 1993-cü il qərarı ilə Azərbaycan Respublikasının prezidenti Əbülfəz Elçibəyə Bakı şəhərinə təcili olaraq qayıtması barədə müraciət etmişdir. Lakin Əbülfəz Elçibəy bu müraciətə əhəmiyyət verməyərək paytaxta qayıtmamış və heç bir təsirli tədbir görməmişdir. Bununla Əbülfəz Elçibəy Azərbaycan Respublikasının prezidenti vəzifələrini icra etməsini qeyri-mümkün etmişdir”.\n25 il əvvəl devrilmiş hakimiyyət komandasında Əbülfəz Elçibəydən başqa bu şəxslər yer alırdı: İsa Qəmbər, parlament sədri; Pənah Hüseyn, baş nazir; Əli Kərimli, dövlət katibi; Əli Məsimli, baş nazirin birinci müavini; Əsgər Məmmədov, baş nazirin müavini; Kamil Vəli Nərimanoğlu, baş nazirin müavini; Tahir Kərimli, Ali Məhkəmənin sədri; İxtiyar Şirin, baş prokuror; Tofiq Qasımov, xarici işlər naziri; Abdulla Allahverdiyev, daxili işlər naziri; Fəxrəddin Təhməzov, milli təhlükəsizlik naziri; Dadaş Rzayev, müdafiə naziri; Saleh Məmmədov, maliyyə naziri; İsa Bağırov, Baş Dövlət Vergi Müfəttişliyinin rəisi; Cavanşir Abdullayev, Milli Bankın sədri; Rauf Qarayev, xarici iqtisadi əlaqələr naziri; Tofiq Hüseynov, kənd təsərrüfatı naziri; Firudin Cəlilov, ali təhsil naziri; Tofiq Hacıyev, maarif naziri; Rəhim Hüseynov, səhiyyə naziri; İbrahim Vəliyev, Dövlət Gömrük Komitəsinin sədri; Məmməd İsmayıl, Dövlət Teleradio Komitəsinin sədri; Vurğun Əyyub, Tələbə Qəbulu üzrə Dövlət Komissiyasının sədri…\nQarabağ müharibəsində Azərbaycanın itkilərinin bir qismi 4 iyun qiyamından sonraya təsadüf edir. İyunun sonu, iyulun əvvəli ermənilər Ağdərəni, iyulun 23-də Ağdamı, avqustun 23-də Füzuli və Cəbrayılı, avqustun sonlarında Laçının Qubadlıya yaxın kəndlərini, ayın 31-də Qubadlını, oktyabrın 29-da Zəngilanı ələ keçirib.


Azərbaycanda qəbul imtahanında biabırçı olay | SUMQAYITXEBER.COM\nSUMQAYITXEBER.COM > TƏHSİL > Azərbaycanda qəbul imtahanında biabırçı olay\nAzərbaycanda qəbul imtahanında biabırçı olay\nMüəllif: sumqayitxeber.com sumqayitxeber.com • Tarix: 15 May 2014 • Baxış sayı: 322 dəfə • Şərh yoxdur\nOnun sözlərinə görə, regionların birində keçirilən qəbul imtahanında iştirak edəcək oğlunun yerinə imtahan vermək üçün ixtisasca müəllim olan ata universitetdə oxuyan oğlunu Bakıdan rayona çağırtdırıb. Həmin tələbə qardaşının əvəzinə imtahan binasına daxil olarkən bu hal müvafiq orqanların əməkdaşları tərəfindən aşkarlanıb: “Bir ailədəki 2 uşaqdan biri ötən il dövlət ali məktəbinə qəbul olunub, digər uşaq isə qəbul olmayıb. Müəllim olan ata universitetdə oxuyan oğlunu Bakıdan çağırtdıraraq, digər oğlunun yerinə imtahana göndərir. Təəssüf ki, bunu valideyn özü təşkil edib. Uşaq bilikli olmayanda valideyn çalışır ki, övladına qeyri-qanuni yollarla gün ağlasın. Ancaq bu hal aktlaşdırılıb və müvafiq orqanlar tərəfindən araşdırılır”.\nM.Abbaszadə bildirib ki, əvvəlki illərin məzunları üçün mayın 11-də II və III ixtisas qrupları üzrə keçirilən qəbul imtahanlarında iştirak edən abituriyentlərin 30 faizi 2013-cü ilin məzunudur: “Ümumilikdə 2010-2013-cü il məzunları imtahanda iştirak edən bütün abituriyentlərin 50 faizini təşkil edir. Qalan abituriyentlər isə əvvəlki illərin məzunlarıdır. Bu göstəricilər ürəkaçan deyil”.\nKomissiya sədrinin sözlərinə görə, mayın 18-də I və IV qruplar üzrə əvvəlki illərin məzunları üçün keçirilən qəbul imtahanında iştirak edəcək abituriyentlər arasında qızlar çoxluq təşkil edir: “Qızlar hesab edir ki, onları yoxlamayacaqlar. İndidən xəbərdarlıq edirəm. Heç kim heç bir vəsaiti imtahanda içəri keçirə bilməyəcək. Heç kim əyri yollara əl atmasın. Heç kim kiminsə əvəzinə imtahana daxil olmasın”.


Putinə arxadan zərbə, yoxsa Qərbə “icazəli yaxınlaşma” – Tokayevdən qəfil dönüş - Alp.Az\nPolitoloq: “Qazaxıstan görür ki, Rusiya kifayət qədər zəifləyib və onunla birlikdə olmaq təhlükə vəd edir”\nQazaxıstanda 9 May Qələbə Gününə həsr olunan hərbi parad keçirilməyəcək. Bununla bağlı Qazaxıstan hökuməti məlumat yayıb. Bildirilib ki, buna səbəb büdcə vəsaitlərinə qənaət etmək, eləcə də digər problemlərin həlli ilə bağlı yaranan zərurətdir.\nİddialara görə, Tokayev hökuməti Ukraynaya hərbi təcavüzdən sonra Rusiyaya qarşı yönələn sanksiyalardan yayınmaq üçün belə bir addım atıb. Nəzərə alanda ki, Rusiyaya qarşı sanksiyalar fonunda Prezident Tokayev də özünə təhlükə hiss edir, bu xüsusda onun Qərbə yaxınlaşmaq üçün Rusiyadan uzaqlaşmaq kursu götürdüyü istisna olunmur.\nXatırladaq ki, Ukraynaya təcavüzdən iki ay öncə məhz Kollektiv Təhlükəsizlik Müqaviləsi Təşkilatının (KTMT) dəstəyi ilə kütləvi etirazlara qalxan Qazaxıstan vətəndaşlarına qarşı repressiyalar həyata keçirildi və nəticədə Tokayev hakimiyyətdə qala bildi.\nBu arada Belarus Prezidenti Aleksandr Lukaşenko Rusiya və Belarusun “Suveren Dövlətlər İttifaqı” yaradacaqlarını, gələcəkdə digər postsovet ölkələrinin də bu sırada yer alacağını deyib. Lukaşenko hələ Ukraynaya qarşı hərbi müdaxilənin ilk günlərindən ölkəsinin Moskvanın yanında yer aldığını deyərək, Qazaxıstanın da bu sırada yer almalı olduğunu bildirmişdi. Tokayev hökumətinin Rusiya ilə soyuq münasibətləri həm də bu amillə izah olunur.\nAYNA mövzu ətrafında “Turan” İnformasiya Agentliyinin direktoru, politoloq Mehman Əliyevlə həmsöhbət olub.\n– Qazaxıstan hökuməti rəsmi olaraq bəyan etdi ki, Qələbə Gününə həsr olunan hərbi parad keçirilməyəcək. Bu qərar Rusiya KİV-lərində sərt tənqid və təhdidlərə səbəb olub…\n– Ukraynaya hərbi təcavüzdən sonra Rusiyaya qarşı beynəlxalq koalisiya yarandı. Məhz bu hərbi müdaxilədən sonra bütün dünyanın nəzəri Rusiyanın əleyhinə yönəldi. Şimal qonşumuza qarşı tətbiq olunan çoxvektorlu sanksiyalar, netf-qaz embarqolarının gündəmə gəlməsi Moskvanı çətin duruma salıb. Rusiya işğal siyasəti nəticəsində Ukraynada hərbi gücünü itirir, hərbçilərini qurban verir, hərbi texnikası sıradan çıxır, lakin heç bir əhəmiyyətli nəticə əldə etməyib. Məlum embarqolar rus iqtisadiyyatında böyük problemlər və hakimiyyət daxilində fikir ayrılıqları yaradır. Əhalinin kütləvi şəkildə Putin rejiminə qarşı etirazlara qalxacağı ehtimalları mövcuddur.\nBelə bir təklənmiş durumda heç bir ölkə adının Rusiya ilə yanaşı çəkilməsini istəmir, onunla həmrəylik nümayiş etdirmir. Daxildən dəstəyi olmayan hökumətlər isə bundan daha çox təşviş keçirir və hər fürsətdə müstəqil siyasət yürütdüyünü nümayiş etdirməyə çalışır. Qazaxıstanın Qələbə Günü ilə bağlı məlum qərarı da əslinə bu məqsədə xidmət edir. Tokayev görür ki, Rusiya kifayət qədər zəifləyib və onunla birlikdə olmaq özünün hakimiyyətinə təhlükə vəd edir, bu baxımdan müstəqil siyasət yürütdüyünü nümayiş etdirir.\n– Belə iddialar da var ki, Kreml özü Tokayevin Qərbə “icazəli yaxınlaşmasında” maraqlıdır və bununla bağlı gələcək planlar qurub…\n– Qazaxıstan Rusiya ilə müttəfiq dövlətdir və bu siyasətindən imtina etməyib. İmtina etməsi də gözlənilmir. Qazaxıstanın Qərbə “icazəli yaxınlaşması” Moskvaya nə verəcək? Əgər burada Rusiyanın hər hansı marağı yoxdursa, niyə buna getsin ki?! Mövcud şəraitdə belə bir marağın konturları aydın deyil. Lakin bu ehtimal da istisna edilmir. Böyük siyasətdə hər şey mümkündür. Region kifayət qədər həssas mərhələyə qədəm qoyub. Qərb Putin rejiminin devrilməsinə nail olmaq niyyətini gizlətmir. Düzdür, Rusiya böyük ölkədir və buna nail olmaq üçün zamana ehtiyac var. Belə bir gedişat Moskvanın dəstəklədiyi Tokayev kimilər üçün də təhükəli ola bilər. Bu baxımdan müəyyən diplomatik gedişlər edir. Strateji mənada isə Rusiya ilə ilə münasibətləri davam etdirməyə məhkumdur. Çünki Rusiya həm də Qazaxıstanın ən böyük iqtisadi tərəfdaşıdır.\n– Belarus Prezidenti Aleksandr Lukaşenko “Suveren Dövlətlər İttifaqı” yaradacaqlarını bəyan edir. Bəlkə, elə buna görə, Tokayev əl-ayağa düşüb?\n– İlk növbədə onu qeyd edim ki, Belarus xalqı Lukaşenkonu dəstəkləmir. Son prezident seçkiləri zamanı o, hakimiyyətdən getməyin bir addımlığında idi. Yalnız Moskvanın dəstəyi ilə sonda öz hakimiyyətini qoruya bildi. Təsəvvür edin ki, Belarus xalqı inqilab yolu ilə onu devirsəydi, nə baş verəcəkdi? Heç şübhəsiz, Rusiya Belarusa qarşı da təcavüz siyasətini işə salacaqdı. Bu gün belaruslar ukraynalılarla birlikdə Mosvanın işğalçılıq siyasətinə qarşı mübarizə aparacaqdılar. Onun yalnız bir məqsədi var – nəyin bahasına olursa-olsun, öz hakimiyyətini qorumaq. Hansı “Suveren Dövlətlər İttifaqı”ndan danışır? Onun Rusiya ilə birlikdə görmək istədiyi ölkələrin əksəriyyətinə qarşı Kreml işğalçılıq siyasəti yürüdür. Ukrayna Böyük Vətən müharibəsində ən çox itki verən sovet dövlətlərindən biridir. Bu gün Rusiya ukraynalılara qarşı təcavüzə yol verir, hər gün minlərlə günahsız insanı qətlə yetirir. Lukaşenko istəyir ki, bütün potsovet ölkələri Belarusun gününə düşsün. Bu arzusu isə gözündə qalacaq. Çünki buna heç kim getməyəcək – nə Qazaxıstan, nə Azərbaycan, nə Özbəkistan, nə də digərləri.\n– Rusiyanın Ukraynaya qarşı hərbi təcavüzü davam edir. Sizcə, tərəflər anlaşa biləcəkmi, yoxsa bu müharibə hələ uzun müddət davam edəcək?\n– Təcavüzə qədər Rusiyada iqtisadi böhran hökm sürürdü. Son üç ildə isə daha da dərinləşmişdi. Vəziyyət Kremli radikal dəyişikliklərə təhrik edirdi. Bu, cəmiyyətdən gələn sosial sifariş olsa da, Putin komandası bunun qarşısını özünməxsus üsullarla almağa çalışırdı. Həbslər, şərləmək, sərbəst toplaşmaq azadlığınının pozulması, müxalifət fəallarının həbsi və s. Görəndə ki, artıq repressiv yollar köməyə çatmır, müharibə variantını seçdilər. Əks halda daxildə təlatümlər qaçılmaz olacaqdı. Rusiya daxildən etirazlara “hamilə” idi, buna görə Ukraynaya hücum etdi.\nBurada bir məqamı unutmaq lazım deyil ki, Qərb Ukraynaya dəstək versə də, Rusiyada sabitliyin pozulmasında maraqlı deyil. Çünki anlayır ki, daxili inqilablar, anarxik vəziyyət nüvə silahının işə düşməsi riskini artıra bilər. Rusiya çalışacaq ki, Ukrayna Donetsk və Luqanskın SSRİ zamanında mövcud olan vilayətləri səviyyəsində müstəqilliyini tanısın. Təbii ki, hər şey göründüyü kimi deyil və bu amili nəzərdən qaçırmaq olmaz.


Azərbaycanda hər iki ailəyə bir avtomobil düşür - Azinforum.az İnformasiya Portalı\nAna səhifə / Sosial / Azərbaycanda hər iki ailəyə bir avtomobil düşür\nAzərbaycanda hər iki ailəyə bir avtomobil düşür\n2018-ci ilin yanvarın 1-ə olan vəziyyətə görə, Azərbaycanda avotomobillərin sayı 1,34 milyon ədəd təşkil edib. Bunu Dövlət Statistika Komitəsinin sədri Tahir Budaqov Yeni Azərbaycan Partiyasının saytında dərc olunmuş müsahibəsində deyib.\nT.Budaqovun sözlərinə görə, hesabat dövründə Azərbaycanda hər 1000 nəfərə 118 avtomobil düşüb. 2003-cü ildə isə bu rəqəm 48-ə bərabər idi. Hər 100 ailədən 52-də şəxsi minik avtomobilİ var.\nKomitə sədri qeyd edib ki, nəqliyyat sektoru Azərbaycan iqtisadiyyatında vacib yer tutur. 2017-ci ildə ölkənin ümumi daxili məhsulunda nəqliyyat sektorunun payı 6,8 faiz təşkil edib. 2003-cü ildən bu sahədə yaradılmış əlavə dəyərin həcmi 2,8 dəfə artıb.\nÖncəki Nazir 35 yaşlı fəlsəfə doktorunu prorektor təyin etdi\nNövbəti Polis nazirin işarəsi ilə jurnalisti döyənləri tapa bilmir? – Müəmmalı durum


Əli Rzayi və xanımı Şiva Dadaşzadə\n“Heç bir şəkildə dala oturmayacağam... həyat yoldaşımın durumu ilə bağlı hər zaman lazım olsa müsahibə verəcəyəm, Əli üçün güclü olmam lazim..,” deyə 2 ay öncə həbs edilmiş güneyli fəal Əli Rzayinin xanımı Şiva Dadaşzadə Amerikanın Səsi ilə söhbətdə İran təhlükəsizlik qurumunun təhdid və basqılarına rəğmən həyat yoldaşını müdafiə etməkdə davam edəcəyini vurğulayır.\nŞiva Dadaşzadə: Ərimin azadlığı üçün mübarizə aparacağam!\nƏslən Qərbi Azərbaycan vilayətindən olan türk fəal Əli Rzayi fevralın 4-də Tehranın Mehrabad hava limanında İranın cənub Bəndər Abbas şəhərinə gedərkən Ettelaat məmurları tərəfindən nəzarət altına alınıb.\nŞiva Dadaşzadənin sözlərinə görə, məhkəmə həyat yoldaşını “milli təhlükəsizliyi pozmaq məqsədi ilə toplaşma və sözləşmə” ittihamı ilə mühakimə edir. Lakin məhkəmə nə Əli Rzayinin ailəsi, nə də vəkilinə onun hansı fəaliyyətlər səbəbi ilə bu ittihama məruz qaldığına dair məlumat verib.\nƏli tutulduqdan sonra təkadamlıq kamerada saxlanılırdı. Orada da görüşmə icazəsi vermirdilər. Təqribən 50 gündən sonra onu zindanın karantin bölməsinə apardılar. Fikrimcə hələ oarada saxlanılır, ümumi bölməyə göndərilməyib...\nO, həbsdən sonra həyat yoldaşı ilə ancaq bir dəfə təsadüfi bir şəkildə məhkəmənin dəhlizində görüşdüyünü bildirir. Həyat yoldaşının xeyli çəki itirdiyini müşahidə edən Dadaşzadə fəalın uzun müddət aclıq aksiyası keçirdiyini önə çəkir.\n“Əli tutulduqdan sonra təkadamlıq kamerada saxlanılırdı. Orada da görüşmə icazəsi vermirdilər. Təqribən 50 gündən sonra onu zindanın karantin bölməsinə apardılar. Fikrimcə hələ orada saxlanılır, ümumi bölməyə göndərilməyib...,” deyə Tehrandan Amerikanın Səsinə danışan Şiva xanım qeyd edir.\nO, bu iki ay ərzində cəmi 3 dəfə və hər dəfə də bir dəqiqə, ya daha az həyat yoldaşı ilə telefon vasitəsilə danışdığını deyir. Söhbət ancaq salamlaşmaq həddində olub. Fəal həbs edilməsinin səbəbi ilə bağlı danışmayıb. “Başqa sözlər danışmağa icazə vermirlər,” deyə Dadaşzadə bildirir.\nMehrabad beynəlxalq aeroportu\nMilli fəalın ailəsi onun üçün vəkil tutub. Amma Şiva xanımın dediyinə görə, vəkilə nə məhbusla görüşmək, nə də onun məhkəmə işi ilə tanışlıq icazəsi verilib.\nHəyat yoldaşının taleyi ilə bağlı məhkəmələr və digər qurumlara müraciət edib və mediaya müsahibə verən Şiva Dadaşzadə həm Ettelaat idarəsi, həm də təqribən iki həftə öncəyə qədər çalışdığı Payam Noor Universitetinin təhlükəsizlik qurumunun təhdid və basqılarına məruz qaldığını deyir.\nEttelaatın Təqib mərkəzinə (Sitad-i Peygiri) çağrıldım. Məmurlar ədəbsiz bir dillə məni təhdid etdilər. Dedilər ki, Əlinin işlərini təqib edib müsahibə verməyə davam etsəm məni rahat buraxmayacaqlar, işimdən edib və həbs edəcəklər.\n“Ettelaatın Təqib mərkəzinə (Sitad-i Peygiri) çağrıldım. Məmurlar ədəbsiz bir dillə məni təhdid etdilər. Dedilər ki, Əlinin işlərini təqib edib müsahibə verməyə davam etsəm məni rahat buraxmayacaqlar, işimdən edib və həbs edəcəklər,” deyə o bildirir.\nHəmin təhdidlərin arxasınca Payam Noor Universiteti onun işinə son verib.\nPsixologiya üzrə magistr dərəcəsi almış və Payam Noor Universitinin idarəetmə bölümündə çalışan Dadaşzadənin sözlərinə görə, universitet məsulları onu ilin son iş günündə (18 mart) çağıraraq yazılı şəkildə işdən çıxarıldığını bildiriblər.\nO, bütün bunlara baxmayaraq həyat yoldaşının durumu ilə bağlı səylərinə davam edib və lazim olduğu zaman mediaya müsahibə verəcəyini vurğulayır.


Prezident İlham Əliyev Paşinyanın növbəti yalanlarını ifşa etdi - Xalq.Az\nTrend xəbər verir ki, verilişdə Azərbaycan Prezidenti İlham Əliyev və Ermənistanın baş naziri Nikol Paşinyan aparıcıların suallarını cavablandırıblar.\nPrezident İlham Əliyev: Bilirsiniz, Azərbaycan danışıqlarda həmişə konstruktivlik nümayiş etdirib. Vasitəçilik missiyası üçün cavabdeh olan Minsk qrupunun həmsədrləri də bunu təsdiq edə bilərlər. O cümlədən son iki ildə mən dəfələrlə və başqa məsul şəxslər səviyyəsində bəyan etmişik ki, biz illər boyu işlənib hazırlanmış, Minsk qrupunun və onun həmsədrlərinin danışıqlar prosesi üçün əsas hesab etdikləri nizamlama prinsiplərinə sadiqik. Üstəlik son iki ildə və bundan əvvəl də dəfələrlə bəyan etmişik ki, biz danışıqların formatına da sadiqik. Danışıqlar Ermənistan ilə Azərbaycan arasında aparılır. Münaqişənin yalnız iki tərəfi var. Bəzən münaqişədən söhbət gedəndə bütün tərəflər haqqında danışırlar. Bu, düzgün anlayış deyil. Bütün tərəflər yoxdur, yalnız iki tərəf var – Ermənistan və Azərbaycan. Lakin son illər ərzində, Ermənistandakı indiki hakimiyyətin törətdiyi Soros çevrilişindən sonra nələr baş verib? Ermənistanın baş naziri açıq-aşkar bəyan edir ki, “Qarabağ Ermənistandır və nöqtə”. Belə olan halda hansı danışıqlar prosesindən söhbət gedə bilər. Axı, ATƏT-in Minsk qrupu tərəfindən işlənib hazırlanmış prinsiplərin mahiyyəti ondan ibarətdir ki, keçmiş Dağlıq Qarabağ Muxtar Vilayəti ətrafındakı ərazilər Azərbaycana verilməlidir. Lakin Ermənistanın baş naziri deyir ki, “Qarabağ Ermənistandır” və üstəlik, deyir ki, biz danışıqları Dağlıq Qarabağın oyuncaq rejimi ilə aparmalıyıq. Beləliklə, danışıqların artıq 20 ildən bəri mövcud olan formatını dəyişməyə çalışır. Deməli, Ermənistan bilərəkdən danışıqlar prosesini pozur, qəbuledilməz tələblər irəli sürür və əgər Minsk qrupu son vaxtlar nizamlamaya kimin əngəl olması barədə daha fəal danışmağa başlayırsa, sentyabrın 27-də, bundan əvvəl isə iyulun 12-də olduğu kimi, təxribatlar törədirlər. Bizim dövlət sərhədindəki mövqelərimizə hücum edilib. Sonra avqustun 23-də Ermənistanın təxribat qrupu tutulub, bu qrupun başçısı təmas xəttində saxlanılıb. Bütün bunlar Azərbaycanı təqsirləndirmək, sonra üçüncü tərəfləri cəlb etmək və beləliklə, danışıqlar prosesini pozmaq üçün edilir. Ona görə ki, erməni tərəfi status-kvonu saxlamaq istəyir. ATƏT-in Minsk qrupunun həmsədrləri isə Rusiya, Fransa və ABŞ-ın dövlət başçılarının şəxsində dəfələrlə bəyanatlar veriblər ki, status-kvo qəbuledilməzdir. Bu isə o deməkdir ki, işğal altında olan ərazilər Azərbaycana qaytarılmalıdır. Biz danışıqlara sadiqik, lakin Ermənistan tərəfindən tamamilə əks hərəkətlər görürük.\n– Mən Azərbaycan və Ermənistan liderlərinin çıxışlarını diqqətlə dinlədim. İlham Əliyev şərtsiz olaraq dəqiq, tamamilə məntiqli, düzgün, ardıcıl çıxış etdi. Bu, MDBMİ məktəbidir. MDBMİ doğrudan da böyük kadrlar yetişdirir. İndi isə deyilənlərin mahiyyətinə gələk. Prezident Əliyev haqlıdır və tamamilə ədalətli olaraq dedi ki, peyk, elektron, kəşfiyyat texnologiyalarının müasir inkişaf səviyyəsini nəzərə alsaq, Azərbaycan ərazisinə doğrudan da türk qırıcıları göndərilsəydi bu faktı gizlətmək mümkün deyildi. Bunu peyk kəşfiyyatı olan istənilən ölkə aşkar edə bilər. Bu gün isə Dağlıq Qarabağ bölgəsi dünyanın bütün aparıcı ölkələrinin sıx müşahidəsi altındadır. Həmkarlarımın diqqətini bir məqama çəkmək istərdim. Biz hamımız beynəlxalq hüququn tərəfdarıyıq. Beynəlxalq hüquq nöqteyi-nəzərindən, döyüş əməliyyatları Azərbaycanın ərazisində, Azərbaycan hərbi qüvvələri və erməni hərbi birləşmələri arasında aparılır.\nÖncəki xəbər Düşmən Goranboyda dinc əhaliyə atəş açır\nSonraki xəbər Prezidentin köməkçisindən BMT Təhlükəsizlik Şurasının iclası ilə bağlı AÇIQLAMA


Akif Əlizadə: “Müsəlman yalnız oruc tutan, namaz qılan şəxs deyil”\nYardım üçün FHN qüvvələri Türkiyəyə YOLA SALINIR - FOTO\n“Azərbaycanda müxtəlif dinlərə sitayiş edən insanlar yaşayır. Bu, onların hüququdur. Ölkəmizdə din siyasətinin uğurla davam etməsinin əsas səbəbi onun qədim tarixə malik olması ilə əlaqədardır”.\nPublika.az-ın məlumatına görə, bu sözləri AMEA prezidenti Akif Əlizadə “İslam Maarifçiliyi və müasir dövr” mövzusunda beynəlxalq elmi konfransda çıxışı zamanı deyib.\nA.Əlizadə bildirib ki, sivilizasiyanın beşiyi olan Azərbaycanda atəşpərəstlik məbədi, katolik kilsələri mövcuddur. İslamın müxtəlif təriqətləri arasında fərq qoyulmasa da, şiə və sünni məscidləri mövcuddur.\nElmlə dinin əlaqəsinə toxunan A.Əlizadə islam alimlərinin elmə verdiyi töhfələrdən danışıb:\n“İlk islam universitetinin yaranması Avropada bir sıra ali məktəblərdən öncə yaranıb. Əlbəttə, biz kimin daha öncə olmasından daha çox onların yaratdıqları yeniliklərə, elmə verdikləri töhfələrdən danışa bilərik. Müsəlman yalnız oruc tutan, namaz qılan şəxs deyil. O həm də azadlıq, həyat yolunu dərk etməlidir. İnsan üçün biliyə yiyələnməkdən savab iş ola bilərmi? İnsanları düşüncələrinə görə öldürmək istəyənlərə ilk dəfə “yox” sözünü müsəlman alimləri dedilər”.\nA.Əlizadə onu da vurğulayıb ki, müstəqillik əldə ediləndən sonra da Azərbaycanda İslam Universiteti açılıb, məscidlər tikilib, təmir edilib. Bu bir daha ölkəmizdə dinə verilən dəyərin göstəricisidir.\n“İslam maarifçiliyi müasir dövrdə aktuallıq təşkil edir. Sivilizasiyaların qarşı-qarşı qoyulması dövründə bu məsələ aktuallaşır. Çünki islam dini sülhü, azadlığı, insana hörməti təbliğ edir. İslam maarifçiliyi ilə elm birlikdə hərəkət edir. Xüsusən də ötən əsrin 70-ci illəri ilə müqayisədə bu gün elm və dinin vəhdəti önəmli mərhələyə çatıb. İslam dini ulu babalarımızdan bizə ötürüldüyü kimi biz də, onu qoruyub gələcək nəsillərə çatdırmalıyıq”,- deyə AMEA prezidenti qeyd edib.


“Buna görə Azərbaycan yığmasını seçdim” - Tuğrul Erat — Axtarırıq.Biz\n“Buna görə Azərbaycan yığmasını seçdim” - Tuğrul Erat “Almaniya və Türkiyə yığmasında oynamaq üçün zərrə qədər də şansım yox idi. Buna görə də, ən məsləhətli addımı atıb, Azərbaycan yığmasını seçdim”. Apasport.az saytının məlumatına görə, bu sözləri millimizin futbolçusu Tuğrul Erat deyib.\nBu yay “Duysburq”a transfer olunan “Fortuna”nın yetirməsi Almaniya mətbuatına açıqlama verib. Azərbaycan yığmasındakı perspektivi barədə də danışan 24 yaşlı yarımmüdafiəçi maraqlı fikirlər səsləndirib. İlk dəfə Bertu Foqtsun millizə cəlb etdiyi Erat bildirib ki, yığmamızı seçməklə düzgün addım atıb: “Azərbaycan yığmasında oynayaraq, beynəlxalq təcrübə qazana bilərəm. Bəziləri üçün Foqts çox ciddidi, hətta yumor hissi belə, yoxdu. Ancaq mən onunla çox asan ünsiyyət qururdum. Hətta mənimlə zarafat da edirdi. Foqtsla birgə işləmək çox xoş idi”.\nTuğrul söhbət əsnasında DÇ-2018-in təsnifat mərhələsində də millimizə çağırılmaq və Almaniyaya qarşı oyunlarda iştirak etmək üçün əlindən gələni edəcəyini bildirib: “Hər bir oyunçu istər ki, heç olmasa 1 dəfə dünya çempionlarına qarşı oynasın. Bunun üçün “Duysburq”da yaxşı çıxış etməliyəm. Bunu bacarsam, yenidən Azərbaycan millisində ola bilərəm. Boatenq və Hummels kimi dünya ulduzlarına qarşı oynasam, şad olaram. Adətən televizorda onların inamlı oyununun şahidi olmuşuq. Özümə də maraqlıdı ki, mən bu cür müdafiəçilərlə təkbətək mübarizələrdə nə edə bilərəm?”. Qeyd edək ki, 2014-cü ildən Azərbaycan millisinə dəvət alan Erat yığmamızda 3 görüş keçirib.\n30.07.2016 19 News ←Dostlarınla paylaş


Piona keksi » Sirli Qadın Portali\nŞəkər tozu – yarım stəkan\nDuru yağ – yarım stəkan\nQabartma tozu – 1 paket\nKakao – 2 x/q.\nSüd – 1,5 stəkan\nSüd – 3 stəkan\nDuru krem – 200 ml.\nƏvvəlcə keksi hazırlayırıq. Yumurta və şəkər tozunu yaxşıca qarışdırırıq.\nDigər inqrediyentləri də əlavə edərək, keksin xəmirini hazır edirik.\n175 dərəcədə isidilmiş sobanın tavasını yağlayıb, xəmiri tökürük.\nVə elə həmin dərəcədə də 20-25 dəqiqə ərzində bişiririk.\nKeks bişən zaman kremini hazırlayırıq.\nSüd, şəkər tozu və unu qazana töküb, qarışdıra-qarışdıra bir qədər bərk hal alana qədər bişiririk.\nSonra soyumağa qoyuruq.\nBişən keksi sobadan çıxardıb, üzərinə süd və kakao qarışığını gəzdiririk.(Bu xəmiri islatmaq üçündür).\nBir qədər soyumuş kremə duru kremi də əlavə edib, mikserlə yaxşıca qarışdırırıq.\nSonra keksin üstünə tökərək, yayırıq. Ən sonda keksin üstünə kakao səpirik.\nSonra soyuducuya qoyub, bir neçə saat gözləyirik.


Xəbərlər :: NAXÇIVAN DÖVLƏT UNİVERSİTETİNDƏ 15 SENTYABR BİLİK GÜNÜ QEYD OLUNUB :: Naxçıvan Dövlət Universiteti\nNAXÇIVAN DÖVLƏT UNİVERSİTETİNDƏ 15 SENTYABR BİLİK GÜNÜ QEYD OLUNUB\nNaxçıvan Dövlət Universitetində 15 sentyabr Bilik günü qeyd olunub. Azərbaycan Respublikasının Dövlət Himninin səsləndirilməsindən sonra universitetin tanıtım filmi nümayiş olunub. Tədbiri giriş sözü ilə açan universitetin rektoru, AMEA-nın müxbir üzvü Saleh Məhərrəmov universitetdə qonaq olan Türkiyə Respublikasının Van Yüzüncü İl Universitetinin rektoru Peyami Battal və prorektoru Əhməd Kazankaya, Türkiyənin İğdır Universitetinin rektoru professor Mehmet Hakkı Almanı salamlayıb və qonaqları universitetdə görməkdən məmnunluğunu bildirib. Rektor müəllim və tələbələri yeni tədris ilinin başlanması münasibətilə təbrik edib, onlara uğurlar arzulayıb. Təhsil siyasətinin Azərbaycanda, o cümlədən muxtar respublikada uğurla icrasından danışan rektor tədris prosesinin kredit sistemi əsasında təşkilinin ümumi müddəaları, əsas səciyyəvi xüsusiyyətləri, sənədləşmə, qiymətləndirmə prinsipləri, tələbə və müəllimlərin mobilliyinin təmin olunması və digər məsələlər barədə məlumat verib.\nVan Yüzüncü İl Universitetinin rektoru Peyami Battal təmsil etdiyi universitet haqda danışıb. Qeyd olunub ki, 1982-ci ildə Türkiyə respublikasının qurucusu və ilk prezidenti Mustafa Kamal Atatürkün 100 illik yubileyi münasibətilə yaradılan universitetin Türkiyə universitetləri arasında xüsusi yeri və mövqeyi var. Rektor 17 fakültəsi, beş institutu, dörd məktəbi, bir konservatoriyası, 43 tədqiqat mərkəzi olan universitetin fəaliyyət istiqamətləri, fakültə və bölümləri, tədris prosesi, müəllim və tələbələri, idarəetmə strukturları barədə məlumat verib.\nTürkiyənin İğdır Universitetinin rektoru professor Mehmet Hakkı Alma 7 fakültə ilə tələbə qəbulu həyata keçirən İğdır universiteti haqda danışıb. Bildirilib ki, bu ilki qəbul planında 400-ə yaxın xarici tələbənin də qəbul olduğu universitetdə 8000-dən çox tələbə təhsil alacaq. Vurğulanıb ki, universitetdə 7 doktorant, 24 magistr proqramı mövcuddur ki, bunlardan hər bir xarici tələbə də faydalana bilər.\nQonaqlar tələbə adını qazanan hər bir gənci təbrik edib. Sonra hər iki universitetin rektorlarının Naxçıvan Dövlət Universitetinin rektoruna hədiyyəsi təqdim olunub.\nTədbirdə birinci kurs tələbələri adından 687 balla universitetin Beynəlxalq münasibətlər və xarici dillər fakültəsinin Xarici dil müəllimliyi-İngilis dili ixtisasına qəbul olmuş, Prezident təqaüdçüsü Zübeydə Zeynalova çıxış edərək ölkədə təhsilə yaradılan yüksək şəraitə, hərtərəfli dövlət qayğısına görə minnətdarlıq edib. Göstərilən yüksək etimadı təhsildə qazanacağı uğurlarla dolduracağına əminliyini ifadə edib.\nSonra 600-dən yüksək balla universitetə qəbul olan tələbələrə tələbə bileti və “Naxçıvan Ensiklopediyası” təqdim olunub.\nTədbirdən sonra hər üç universitetin rektorlarıyla birgə qarşılıqlı görüş keçirilib. Naxçıvan Dövlət Universitetinin rektoru Saleh Məhərrəmov rəhbərlik etdiyi universitetin beynəlxalq əlaqələrindən, Türkiyə ali təhsil müəssisələri ilə səmərəli əməkdaşlıqdan danışıb. Elm, təhsil sahəsində qardaş ölkənin ali təhsil müəssisələri ilə əməkdaşlığın əhəmiyyətli olduğunu vurğulayan rektor Mövlana mübadilə proqramı çərçivəsində görülən işləri, müəllim-tələbə mübadiləsini yüksək dəyərləndirib.\nVan Yüzüncü Yıl Universitetinin rektoru, professor Peyami Battal səmimi görüşə görə təşəkkürünü bildirib. Sonra Naxçıvan Dövlət Universiteti ilə Van Yüzüncü İl Universiteti arasında əməkdaşlıq müqaviləsi və “Mövlana mübadilə Proqramı” çərçivəsində protokol imzalanıb. Əməkdaşlıq çərçivəsində imzalanmış sənədlərdə əməkdaşlığın qurulması, təcrübə mübadiləsinin aparılması, birgə konfrans və simpoziumların təşkili və s. məsələlər öz əksini tapıb.\nQeyd edək ki, protokolun məqsədi bənzər sosial və mədəni çevrəyə malik olan iki ölkənin universitetləri olaraq təhsil, elm, mədəniyyət, kənd təsərrüfatı, incəsənət sahəsində birgə layihələr, kənd təsərrüfatı, heyvandarlıq, mühəndislik sahəsində elmi nəşrlər, tədqiqi araşdırmalar aparmaq, bundan başqa hər bir sahədə tələbə-müəllim mübadiləsi həyata keçirmək, ümumi elmi görüşlər aparmaq, konfranslar, simpoziumlar təşkil etmək, idman sahəsində müxtəlif yarışların keçirilməsinə nail olmaqdır.


Azərbaycan Respublikası Milli Məclisinin sədri Sahibə Qafarova mayın 16-da İqtisadi Əməkdaşlıq Təşkilatı Parlament Assambleyasının (İƏT PA) Üçüncü Ümumi Konfransında iştirak etmək məqsədilə ölkəmizdə səfərdə olan qurumun Parlament Assambleyasının Baş katibi Tahir Hüsseyn ilə görüşüb.\nParlamentin Mətbuat və ictimaiyyətlə əlaqələr şöbəsindən bildirilb ki, görüşdə Sahibə Qafarova ölkəmizin İƏT PA ilə əməkdaşlığa böyük əhəmiyyət verdiyini qeyd edib. Deyib ki, Azərbaycan İƏT PA-nın fəaliyyətinin gücləndirilməsində, təşkilata üzv ölkələrlə ikitərəfli və çoxtərəfli əməkdaşlığın genişləndirilməsində maraqlıdır. Milli Məclisin sədri bunun təsdiqi kimi Azərbaycanın 2021-ci ildə İƏT PA-nın nizamnaməsini ratifikasiya etdiyini xatırladıb.\nSahibə Qafarova ölkəmizin İqtisadi Əməkdaşlıq Təşkilatı Parlament Assambleyasının Üçüncü Ümumi Konfransına ev sahibliyi etdiyini və tədbirdən sonra təşkilata sədrliyin Azərbaycana keçəcəyini diqqətə çatdırıb. Bildirilib ki, Azərbaycan təşkilata sədrliyi dövründə İƏT PA-nın fəaliyyətinin gücləndirilməsi istiqamətində müvafiq səylər göstərəcək.


İslomi İnğilobi Mıhofizə ləşkər - Parstoday\nFars dıyoədə Amerkə əzəməti darışte sorəqardış\nokt 07, 2020 14:15\nImruj 4 şanbə hicri şəmsi 1399 nə sori mehr manqi 16 (2020 oktiyabri 7) islami inğilabi nığo doə sepah dıyo ğıvvon ruje və Fars dıyoədə 1 minnə kərə Amerkə ğeyre həğiğiyə əzəməti darışte bə yod vardedə.\nQeneral mayor Səlami:Amerkə islamiyə inğilabi vədə bəştə ğıvvon zəifəti şohid be məcbur mandə.\nsen 29, 2020 13:37\nİslami inğilabi nığo doə sepah fərmondə,Amerkə bə İron zərbə jeyu bə çəvon ocizəti işarə kardeədə votışe: Amerkə islami inğilabi vədə İroni rəhbəri və milləti hınədə,bəştə ğıvvə sısti şohide.\nİroni bepilotə təyyorəon çı Amerkə ğırəkə təyyorə kırnə kəştion mışohidə kardışone.\nsen 24, 2020 11:28\nİroni Sepah təşkilati dıyo ğıvvon fərmondə votışe: İroni bepilotə bumi təyyorəon mıvəffəğ bıən çı Amerkə ğırəkə təyyorəon kırnə kəştionışon bə Hormuzi tanqə varid bey bənav muşahidə iyən təğib kon.\nİslomiyə İnğilobi nığıdoə sepah komandir, Amerkə prezidenti bə İroni ələyh tojə izofə qəpon vədə reaksiyaş nışon do və xitob bəy votışe:Qeneral mayor Ğasem Soleymani şəhodəti intiğam, ğəti, ciddi və həğiğiye.\nsen 19, 2020 14:30\nİslomiyə İnğilobi nığıdoə sepah komandir, Amerkə prezidenti bə İroni ələyh tojə izofə qəpon vədə reaksiyaş nışon do və xitob bəy votışe: Qeneral mayor Ğasem Soleymani şəhodəti intiğam, ğəti, ciddi və həğiğiye.\nSepah: Bəhreyni hakimon Ğudsi ozodəkə mucahidon saxtə intiğomi intizorədə bıbun.\nsen 13, 2020 23:54\nİroni Sepah təşkilat de qıləy bəyoniyə sadir karde Bəhreyn və sionist rejimi miyono diplomatik əloğəon normal bey məhku və elanış karde: Bəhreyni cəllodə hakimon pəpe Ğudsi ozodəkə mucahidon, mıslmonə milləton iyən bəhreyni ğəyrətmandə milləti saxtə intiğomi intizorədə bımandon.\nSepah təşkilati Peyğombəre-Ə`zəm(s)-14 nomo hərbi manevri 2-ə ruji.\niyul 29, 2020 12:36\nDe İroni Sepah təşkilati dıyo iyən avyasiya ğıvvon işteraki, Fars Dıyoədə İroni Sepah təşkilati Peyğombəre-Ə`zəm(s)-14 nomo hərbi manevri 2-ə ruji bərnoməon əncom bıə.\nSepah həvo ğıvvon noliyyəton nımoyişqo\niyul 21, 2020 08:48\niyul 02, 2020 09:26\nSepah mıdofiyə sahədə bıə noliyyəton təğdımot mərosim\niyun 28, 2020 10:10\nSepah zəminiyə ğıvvon fərmondə: İron məmləkəti əmniyətiyə məsəlonədə de heç kəsi zərfətış ni.\niyun 24, 2020 14:12\nİslami inğilabi sepah pasdaranı zəminiyə ğıvvə fərmondə votışe:bə inğilabi zid tərəfon iyən çəvonku himoyə əkon dərəsən ki İron İslam Respublika məmləkəti əmniyətiyə məsəlonədə ve ciddiy.


ÜST Azərbaycanın koronavirusla mübarizəsini alqışladı » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nO, həmin həkimlərin ÜST tərəfindən koronavirusla əlaqədar hazırlanan "xəstəxanaya hazırlıq siyahısı” adlı sənəddən istifadə edərək, xəstələrin ağırlıq səviyyəsini təyin etməyə kömək etdiklərini, çatışmazlıqları xəstəxana rəhbərliyinə bildirdiklərini və fəaliyyət planı hazırladıqlarını qeyd edib.\nPandemiya səbəbindən tətbiq olunan məhdudiyyətlərin tədricən yumşaldılmasını da qiymətləndirən Harmancı bildirib ki, bu xəstəlik il ərzində bizimlə olacaq: "Həm Azərbaycanda, həm də bütün dünyada məhdudiyyətlər qaldırılmağa başlandıqca, yoluxma sayının artması sürpriz olmamalıdır. Lakin yoluxma sayı artmaya da bilər. Bu, cəmiyyətin nə qədər tədbir görəcəyi ilə əlaqədardır. Əgər insanlar məhdudiyyətlərin aradan qaldırılmasına xəstəliyin olmaması kimi yanaşarsa, xəstə sayının daha da çoxalıb, sürətlə artdığını görəcəyik. İndi məsuliyyət cəmiyyətin üzərinə düşür, çünki dövlət və hökumətlər iqtisadi mənfəət və sağlamlıq baxımından balans yaratmalıdırlar. Bu mərhələdə insanlar mühüm rol oynayır. Ancaq qaydalara əməl edərək, xəstəliklə mübarizə apara bilərik”.


Televiziya verilişindən sonra 2 meyit tapıldı\nXoşqədəm Hidayətqızının verilişindən sonra yaşanan dəhşət: Ortaya 2 meyit çıxdı\n13:30 09.06.2018 (Yenilənib 13:10 09.06.2018)\nGənc oğlan özünü polis idarəsinin pəncərəsindən ataraq intihar edib\nBAKI, 9 iyun — Sputnik. Bir müddət əvvəl sevgilisi ilə Azərbaycana gələn qazaxıstanlı qızın Bakıda öldürüldüyü üzə çıxıb.\nSputnik Azərbaycan-ın Lent.az-a istinadən məlumatına görə, bir neçə gün əvvəl Qazaxıstanda yaşayan şəxslər “Xəzər” televiziyasına müraciət edərək ailə üzvləri, 1985-ci il təvəllüdü Atsubayeva Ayqul Almaz qızının mayda Bakıya gəldiyini, daha sonra ondan xəbər ala bilmədiklərini bildiriblər. Dünən bu məsələ telekanalda Xoşqədəm Hidayətqızının aparıcısı olduğu verilişdə işıqlandırılıb və qızı Azərbaycana gətirən sevgilisi, Oğuz rayon sakini, 1989-cu il təvəllüdlü Yusifov Yolçu Adışirin oğlu verilişə dəvət olunub. Veriliş efirə gedəndən sonra Y.Yusifov polis idarəsinə çağırılıb və ondan qazaxıstanlı qızla bağlı ifadə alınıb. Bu zaman gənc oğlan özünü polis idarəsinin pəncərəsindən ataraq intihar edib. O, hadisə yerindəcə keçinib.\npolis idarəsi, intihar, qətl, veriliş, Qazaxıstan


İcazələrin elektron informasiya portalı\nTexnoloji və digər mexaniki nəqliyyat vasitələrinə “Dövlət qeydiyyat şəhadətnaməsi”, “Dövlət qeydiyyat nişanı”, “Texniki baxış talonu” və qoşqulu avadanlıqlara “Dövlət qeydiyyat talonu” verilməsi.\nTel: (036) 544-77-95\nPhysical Address: Qaraxanbəyli inzibati ərazi dairəsi.\nPostal Address: Az 7000\nİcazəverici sənəd haqqında ətraflı məlumat\nİcazənin verilməsinə görə ödənişin məbləği\nDövlət qeydiyyatı -15 manat.\n1 ədəd dövlət nömrə nişanı-9 manat.\nTexniki baxış-5 manat.\nİcazənin verilməsinə tələb olunan günlərinin sayı (müddət tələb olunan sənədlər icazəni verən icra orqana təqdim edildiyi gündən hesablanır)\nİcazənin qüvvədə olma müddəti\nDövlət qeydiyyatı - müddətsiz, texniki baxış -1 il.\nİcazənin verilməsi üçün tələb olunan sənədlərin siyahısı\nAzərbaycan Respublikası vətəndaşının şəxsiyyət vəsiqəsi (müvafiq olaraq Azərbaycan Respublikasının ərazisində əcnəbinin qeydiyyata alınması haqqında vəsiqə və ya Azərbaycan Respublikasının hüdudlarında istifadə edilməsi üçün vətəndaşlığı olmayan şəxsin şəxsiyyət vəsiqəsi);\nAzərbaycan Respublikasının qanunvericiliyi ilə müəyyən edilmiş qaydada onun sahibliyini təsdiq edən müvafiq sənəd və ya məhkəmənin qərarı;\nAzərbaycan Respublikasının qanunvericiliyi ilə müəyyən edilmiş rüsumların və ya vergilərin, yaxud haqların ödənilməsi barədə qəbz;\nXarici dövlətlərdən alınaraq Azərbaycan Respublikasının ərazisinə hüquqi və fiziki şəxslər tərəfindən gətirilmiş nəqliyyat vasitəsi üçün gömrük orqanlarının verdiyi icazə sənədi, nəqliyyat vasitəsinin əvvəl qeydə alındığı dövlətin daimi qeydiyyatından çıxarıldığına dair sənədi, onun qeydiyyat və ya tranzit nişanlarını.\n“Texniki baxış talonu” verilməsi üçün tələb olunan sənədlər:\nnəqliyyat vasitəsini idarə etməyə hüquq verən sənəd;\nnəqliyyat vasitəsinin qeydiyyat şəhadətnaməsi;\nnəqliyyat vasitəsinin istismarının qadağan edilməsinə səbəb olan nasazlıqların aradan qaldırılması barədə təminatlı texniki xidmət göstərən texniki təmir sahəsinin və ya stansiyasının sənədi (əgər belə xidmət həmin stansiya və ya sahə tərəfindən göstərilmişdirsə);\nAzərbaycan Respublikasının qanunvericiliyi ilə müəyyən edilmiş rüsumun və ya verginin ödənilməsi barədə qəbzlər.\nİcazənin hüquqi əsası (icazənin verilmə qaydasını və müddətini tənzimləyən normalar göstərilməklə müvafiq hüquqi aktın adı və nömrəsi)\n1. “Yol hərəkəti haqqında” Azərbaycan Respublikasının 3 iyul 1998-ci il tarixli 517-IQ nömrəli Qanunu.\n2. Azərbaycan Respublikasının Prezidentinin “Azərbaycan Respublikası Fövqəladə Hallar Nazirliyinin Sənayedə İşlərin Təhlükəsiz Görülməsi və Dağ-Mədən Nəzarəti Dövlət Agentliyi haqqinda Əsasnamənin təsdiq edilməsi barədə” 28 dekabr 2007-ci il tarixli, 695 nömrəli Fərmanı.\n3. Azərbaycan Respublikası Nazirlər Kabinetinin “Mexaniki nəqliyyat vasitələrinin və onların qoşqularının müəyyən edilmiş qaydada dövlət qeydiyyatından keçirilməsi və dövlət qeydiyyatı üzrə uçota alınması haqqında Əsasnamənin və Nəqliyyat vasitəsinin özgəninkiləşdirilməsi və girov qoyulması qaydasının təsdiq edilməsi barədə” 15 mart 1999-cu il tarixli, 39 nömrəli Qərarı.\n4. “Azərbaycan Respublikası Nazirlər Kabinetinin Nəqliyyat vasitələrinə və onların qoşqularına dövlət texniki baxışının keçirilməsi qaydaları haqqında nümunəvi Əsasnamənin təsdiq edilməsi barədə” 15 mart 1999-cu il tarixli, 40 nömrəli Qərarı.\n5. “"Azərbaycan Respublikasının Kənd Təsərrüfatı Nazirliyi tərəfindən dövlət qeydiyyatı aparılan nəqliyyat vasitələrinin Siyahısı" və "Azərbaycan Respublikasının Fövqəladə Hallar Nazirliyi tərəfindən dövlət qeydiyyatı aparılan nəqliyyat vasitələrinin Siyahısı"nın təsdiq edilməsi haqqında 14 avqust 2008-ci il tarixli 187 nömrəli Qərarı.\n6. “Naxçıvan Muxtar Respublikası Kənd Təsərrüfatı Nazirliyi tərəfindən dövlət qeydiyyatı aparılan nəqliyyat vasitələrinin Siyahısı” və “Naxçıvan Muxtar Respublikası Fövqəladə Hallar Nazirliyi tərəfindən dövlət qeydiyyatı aparılan nəqliyyat vasitələrinin Siyahısı”nın təsdiq edilməsi haqqında” 21 avqust 2008-ci il tarixli 78 nömrəli Qərar.


Müəllimlər Günü Münasibətilə Lerik rayon 3 nömrəli tam orta məktəbdə tədbir keçirilib.\n10.09.2018-ci il tarixdə Lerik rayon Təhsil işçilərinin ənənəvi sentyabr konfransı keçirilib.\nLerik rayonunda "Bəbirləri mühafizə edək!" adlı ekoloji yay düşərgəsi təşkil edilib.\nSon zəng tədbiri\n14.06.2018-ci il tarixdə Lerik rayon E. Səfərov adına Çayrud kənd tam orta məktəbdə son zəng tədbiri keçirilib.


Biləcəri, Avtovağzal metrosunun yanı, Dəmiryol xəstəxanasının arxası 2 otaq , Binəqədi rayonu evler satisi\nElan nömrəsi: 507985\nTək şəxsiyyət vəsiqəsi ilə Sərfəli İpoteka..!!\nBiləcəridə Avtovağzal metrosunun yanında Dəmiryol xəstəxanasının arxasında Kristal Abşeronun binasında 1-ci mərtəbədə ümumi sahəsi 47 kv/m olan 2 otaqlı (studia) tam təmirli mənzil təcili olaraq əşyaları ilə birlikdə satılır. Mənzil göründüyü kimi geniş, işıqlı, ürəkaçan mənzildir. Qaz, Su,İşıq daimidir. İstilik sistemi kombidir. Binada və mənzildə yaşayış üçün hər bir şərait yüksək səviyyədədir. Mənzil hazır ipotekadadır. İlkin ödəniş 29000 AZN. (bütün bank xərcləri və əşyalar daxil) 14 il ayda 583 AZN. Banka bu günə olan faizsiz borc 58900 azn-dir. İllik 8 %-lədir. Alıb kirayə vermək istəyənlər üçün də ideal təklifdir. Qeyd edim ki, bu binada ilkin ödəniş bu qiymətə ev yoxdur. Ətraflı məlumat üçün buyurub zəng edə bilərsiz. Xidmət haqqı mənzilin ümumi dəyərinin 1%-i təşkil edir.\nH.aliyev küçəsi, 2 otaq , Yasamal rayonu\nev alqi satqisi ev elanlari bina az evler ünvan az evler h2h az elanlar iphone barter olunan evler samsung galaxy 72 62 qiymeti samsung galaxy note 3 mini islenmis kombi ustasi kondisioner ustasi kurslar yataq mebeli tap.az telefon tezbazar.az


Satılır 1 otaqlı 77 m2 yeni tikili Qara Qarayev m.\nElanın kodu: 628589\nBaxış sayı: 402 Elanın tarixi: 04.09.2020\nTƏCİLİ OLARAQ SATILIR!! Nizami rayonu, Qara Qarayev metrosunan 5 dəqiqəlik piyada məsafədə, Rizvan Teymurov küç , “YENİ DÖVR” yaşayış kompleksinə məxsus 16 mərtəbəli yeni tikili binanın 16-ci mərtəbəsində (Mansar Deyil), ümumi sahəsi 77 kvm olan, qanuni 1 otaqlı (hasanlıqla 2 otaqa çevirmək mümkündür), QAZLI ÇIXARIŞLI təmirsiz mənzil təcili olaraq satılır!!! Mənzil çox geniş və işıqlıdır. Tam yaşayışlı binadır. Müasir standartlara cavab verən kompleksin üstünlükləri: 24 saat kamera nəzarəti; geniş və səliqəli həyət; kodlaşdırılmış giriş-çıxış; mərmər bloklar, 2 ədəd müasir tələblərə uyğun suretli liftləri; yanğın təhlükəsizlik sistemi , yaxınlıqda uşaq bağçası, uşaq meydançası, və məktəb; tıcarət və xidmət obyektlərı mövcuddur. Real müştəri ilə qiymətdə razılaşma mümkündür!! İstəyinizə və büdcənizə uyğun digər mənziller təklif edə bilərik.\nÜnvan: Rizvan Teymurov küç\nMASAZIRDA YERLEŞEN YENİ BAKI YAŞAYIŞ KOMPLEKSİNDE TEMIRSIZ KUPÇALI MENZİL SATILIR\nMərtəbə: 11/19 Sənədin tipi: Yoxdur\nƏhmədlidə yerləşən Panorama Park Yaşayış kompleksində, 19 mərtəbəli yeni tikilinin 11 ci mərtəbəsində, sahəsi 64.5 kv.m, 1 otaqdan 3 otağa düzəlmə təmirli mənzil satılır. Qiyməti 105000 təşkil edir, real alıcıya təklif o...\nXirdalan seheri merkezinde suret qatarinin yaninda insha olunmus Kristal Abseron yasayis kompleksinde menzil satilir.Menzil sirket terefinden tam temir olunub,umumi sahesi 29kv.mdir.1 otaqdan ibaretdir..Senedi kupcadir,b...\nTəcili satilir. Həsən Əliyev kucəsi xim qoradok adlanan ərazidə 1 otag 2 otaga duzəlmiş əla təmirli mənzil satilir. Mənzil əla təmir olunub. Binanin geniş həyəti var. Binanin ətrafinda market , əlavə infrastrukturlar ...\nSəbaıl rayonu,Badamdar qəsəbəsi,\_"Gəlin qaya\_" şadlıq sarayının yaxını,yeni tikili,18 mərtəbəli,yaşayışlı binanın 15-ci mərtəbəsində, ümumi sahəsi 55 kvm olan,2-otağa düzəlib,əla təmirli,kombi sistemi,mətbəx mebeli,şəhər...\nDAXİLİ KREDİTLƏ - İlkin ödəniş 18.000 AZN 1) faizsiz 2 il ərzində aylıq odəniş 1116 AZN 2) 10 il ərzində isə aylıq odəniş 423 AZN olmaqla -KUPÇALI+QAZLI YASAYIŞLI BİNADA Yasamal rayonu Yeni Yasamalın mərkəzində Bizim mar...


Erməni deputatla bağlı Rusiyanın TƏLƏBİ: mandatı alına bilər\nErmənistanın Avropa Şurası Parlament Assambleyasındakı (AŞPA) nümayəndə heyətinin üzvü Ovannes İgityanın mandatı qurumun payız sessiyasından sonra əlindən alına bilər.\nAPA-nın Ermənistanda nəşt olunan "Joxovurd" qəzetinə istinadən verdiyi xəbərə görə, Ermənistan parlamentinin hakim “Mənim Addımım” fraksiyasında və AŞPA-dakı nümayəndə heyətində onun təcili şəkildə digər deputatla əvəzlənməsi məsələsi müzakirə olunur. Buna səbəb O. İgityanın Rusiyanın AŞPA-da səsvermə hüququnun geri qaytarılması ilə bağlı iyun ayının 24-ü keçirilən səsvermədə iştirak etməməsi olub.\n“Erməni deputatın mandatı ilə bağlı söhbətlər onun Rusiyanın AŞPA-da səsvermə hüququnun qaytarılması ilə bağlı səsvermədə iştirak etməməsindən sonra başladı. Bundan sonra onun səsvermədə iştirak etməməklə bağlı ukraynalı deputatlarla razılıq əldə etməsi haqqında söhbətlər yayıldı. Həmin vaxt bu xəbərlərlə əlaqədar Rusiya tərəfi ilə yaranmış problemi həll etmək mümkün oldu. İndi isə Rusiya tərəfinin tələbi qətidir - İgityan getməlidir. Artıq hakim fraksiyada Ovannes İgityanın yerinə digər namizəd axtarılır”, - qəzet mənbəyə istinadən yazır.


Xalq qəhrəmanı Babək haqqında - www.POPULYAR.az\nXalq qəhrəmanı Babək haqqında\nTalış xalqının möhtəşəm qəhrəmanı Babək, umumdünya tarixində Ərəb Xilafətinə qarşı vuruşmuş ən qüdrətli sərkərdə kimi məhşur olmuşdur.\nBütün dünya tarixçiləri , siyasətçiləri tərəfindən Xürrəmilər hərəkatı, Babək üsyanı ,yaxud Babək hərəkatı kimi qeyd edilmişdir. Xüsusən, orta əsr ərəb tarixçiləri — Təbəri, Balazuri, ibn Xordadbeh, İbn Havkəl, Müqəddəsi, Yaqut Həməvi, Məsudi və başqaları siyasi hadisələr barədə məlumatlar vermişdilər.Sonrakı dövrlərdə və ən yeni dövrdə Rəşidəddin, Nəsrəddin Tusi, Mir Yəhya Qəzvini, Əhmşd Kəsrəvi, Əli Əbduli, Ziya Bunyadov, Sumbatzadə, İqrar Əliyev və s. alimlər öz fikirlərini əsərlərində ictimaiyyətə çatdırmışdılar.\nİkincisi, Babək hərəkatın mərkəzi, indiki İran – Azərbaycan dövlətlərin sərhədində baş verdiyi üçün, geniş təhlil, tədqiq edilməmiş və ya bir çox hadisələr saxta, təftış edilmişdir.\nMəsələn, götürək ” xurrəm” sözünü Talış dilində mənasını açmaq istəyiblər, nəticədə səhfə yol veriblər. Siz lap savadsız Talışa desəniz ki, ” xurrəm” sözün mənası nədir, O adam sizə “şad, xurrəm, xoşbəxtlik” mənasını ehtiva etdiyi barədə cavab verəcək. Talış dilindən istifadə edilməməsi əksər toponimlərin, adların, ifadələrin doğru- dürüst mənasını anlamamağa səbəb olub. Yəni, Babək ” Xoşbəxtlər məmləkətini” yaratmaq istəyirdi.\nBabək hərəkata 21 il rəhbərlik etmişdi. Bu Xürrəmilər hərəkatının ( 778- 838 – ci illər) kulminasiya dövrü idi.\nBabək 798- ci ildə Ərdəbil şəhərinin şimal- qərbində Blaband kəndində ( indiki Lerik rayonun Blaband k.) anadan olmuşdur. Bəzi mənbələrdə Bilalabad kimi yazılmışdı.Əsil adı Həsən olmuşdur. Hələ uşaqlıq illərində çox bacarıqlı, şücaətli, qüvvətli, ağıllı, qorxmazlığı ilə həmyaşıdlarından fərqlənirdi. Talış xalqının şifahi xalq ədəbiyyatında ” Babəkin yeniyetməlik dövrü” adlı rəvayətdə xalqın öz qəhrəmanına hörmət, məhəbbəti hiss edilir. Həmin rəvayətdə qeyd edilir ki, o, balaca yaşlarından çobanlıq edir. Neçə dəfə onun qoyun sürüsünə hücum edən canavarları, özünün düzəltdiyi 2 metrlik əzgil çomağı ilə məhf edir. Onun cəsurluğu, igidliyi dillərdə dastan olur.Beş nəfər Əbu İmranın silahlısı onun qoyun sürüsündən qoyun qarət etmək istəyir. Lakin, Babək onların qarşısını kəsib, deyir:\n— Mənim meyidimin üstündən qoyun apara bilərsiz!\nƏbu İmranın qarətçi quldurları fikirləşirlər ki, bu “yeniyetmə uşağı əzişdirəcəklər”.\nƏrəb tarixçisi Dinəvər, “ərəblər ondan qorxmağa başladılar. Onunla ( Babəklə) vuruşur, lakin heç cür qalib gələ bilməyirlər. Babək qoşunları dağıdır, sərkərdələri öldürürdü!”, yazır\nArranda Babəkin keçmiş dostu Səhl ibn- Sumbat onu mehribanlıqla qarşılayır. Gecə əl – ayaqlarını qandallayır və Afşinə təqdim edir.\nƏrəb tarixçisi Təbərinin yazdığına görə, “Afşin Səhl ibn- Sumbata Babəkə görə 1 milyon dirhəm pul, cəvahiratdan kəmər, patrik tacı verir. Oğlu Muaviyəyə 100 000 dirhəm pul verilir”\n— Bağışlayın məni, ey gözəl yurdum, Sizi mudafiə edə bilmədim!\n—Şinə Mo, məvuji mardəm!